Summary:
جب یہ نوبت آ جائے کہ سٹیٹ اور نان سٹیٹ ایکٹر کے افعال میں فرق مٹتا چلا جائے تو پھر ریاست اور گینگسٹر میں
 تمیز بہت مشکل ہو جاتی ہے۔ پڑھیے وسعت اللہ خان کا کالم۔

یہ غازی یہ تیرے پراسرار بندے: وسعت اللہ خان کا کالم

نو مئی سے پہلے تک کسی لاہوری یا اسلام آبادی یا لائل پوری سے کہا جاتا کہ دیکھو بلوچستان اور خیبر پختونخوا اور سندھ میں کیا ہو رہا ہے تو یا تو وہ یہ جملہ ہی نہ سنتا، سنتا تو بھی تو اکتائے ہوئے تاثرات کے ساتھ اور پھر اکثر یہ کہہ کے بات بدل دیتا کہ ’یار انھوں نے ایسا کچھ کیا ہوگا تبھی تو ایجنسیاں ان کے ساتھ ایسا کر رہی ہیں، ورنہ ایسے کون کسی کو غائب کرتا ہے۔‘ جب قومی  اداروں کے خلاف پی ٹی آئی کے ’بے بنیاد پروپیگنڈے‘ کا جواب دینے کے لیے گذشتہ برس ہمارے حساس ترین ادارے کے سربراہ نے پہلی اور غالباً آخری پریس کانفرنس کی تو ان کے نرم لب ولہجے اور شعری ذوق سے دل کو بہت تسلی ہوئی۔ اب سے چند برس پہلے تک ہمیں سٹیٹ اور نان سٹیٹ ایکٹر کا بنیادی فرق سمجھاتے ہوئے یہ پٹی پڑھائی جاتی تھی کہ نان سٹیٹ ایکٹر کے برعکس ریاست اگر تشدد کا استعمال بھی کرتی ہے تو آئین و قانون کے دائرے میں رہتے ہوئے کرتی ہے۔ نان سٹیٹ ایکٹر کی کاروائیاں آئین و قانون کے تابع نہیں ہوتیں۔ نان سٹیٹ ایکٹر کا آئین و قانون سے ماورا کوئی بھی ایکشن ریاست کے خلاف بغاوت ہے اور اس کی درستی و سرکوبی  کے لیے عدالت کا ادارہ ایجاد کیا گیا ہے۔ عدالت کے ہر فیصلے اور حکم  کا احترام اور عمل درآمد ریاست کے ہر ادارے پر لازم ہے جبکہ نان سٹیٹ ایکٹر ایسی کسی بھی پابندی سے آزاد ہے۔ نان سٹیٹ ایکٹر کا ہتھیار اٹھانا ریاست کے خلاف اعلانِ جنگ ہے جبکہ ریاستی ادارے کا ہتھیار اٹھانا قانونی اور جائز ہے۔ نان سٹیٹ ایکٹر قتل کر سکتا ہے، ریاست قتل نہیں کر سکتی سزائے موت دے سکتی ہے۔ نان سٹیٹ ایکٹر اغوا کر سکتا ہے، ریاست اغوا نہیں کر سکتی گرفتار کر سکتی ہے۔ نان سٹیٹ ایکٹر کسی بھی طرح کا تشدد کر سکتا ہے، ریاست بے لگام تشدد نہیں کر سکتی۔ اور جب یہ نوبت آ جائے کہ سٹیٹ اور نان سٹیٹ ایکٹر کے افعال میں فرق مٹتا چلا جائے تو پھر ریاست اور گینگسٹر میں تمیز بہت مشکل ہو جاتی ہے۔ یہ مرض نائن الیون کے بعد سے پوری شدت کے ساتھ نمودار ہوا اور آج اس کی لپیٹ میں ہر ادارہ اور ہر بااختیار ہے۔ طاقت قانون کے تابع نہیں رہی اور آئین طاقت کے تلوے تلے سسکیاں لے رہا ہے۔ ایسے ماحول میں ریاست سے وفاداری اور حب الوطنی کے کیا معنی رہ جاتے ہیں؟ ریاست کے دشمن اور دوست میں تمیز کیسے ممکن ہے؟ انصاف اور ناانصافی کی تعریف کیا ہو گی؟ احتساب اور انتقام کو الگ الگ کر کے کیسے دیکھا جا سکتا ہے؟ قانون اور لاقانونیت کی سرحد کہاں ملتی اور کہاں الگ ہوتی ہے؟ ایسی کیفیت کو آسان انگریزی میں ٹنل ویژن کہتے ہیں اور ٹنل بھی اگر لامتناہی ہو تو پھر کیا کہنے۔۔۔


Summary: پاکستان کے صوبہ پنجاب کے شہر ڈیرہ غازی خان میں جمعے کو ایک زور دار دھماکے جیسی آواز سنی گئی جس نے ریسکیو سروسز کے ساتھ ساتھ شہریوں کو بھی الرٹ کر دیا۔ یہ آواز تھی کیا؟

ڈیرہ غازی خان میں ’دھماکے‘ کی گرج دار آواز: سونک بوم کیا ہے اور کیا یہ خطرناک ہے؟

پاکستان کے صوبہ پنجاب کے شہر ڈیرہ غازی خان میں گذشتہ روز ایک زور دار دھماکے جیسی آواز سنی گئی جس نے ریسکیو سروسز کے ساتھ ساتھ شہریوں کو بھی الرٹ کر دیا۔  ابتدائی تحقیقات کے بعد ڈیرہ غازی خان کے کمیشنر ڈاکٹر ناصر محمود بشیر نے وضاحت کی کہ ’یہ دھماکہ نہیں بلکہ پاکستان ایئر فورس کے فائٹر جیٹ سے پیدا ہونے والا سونک بُوم تھا۔‘ لینکیسٹر یونیورسٹی کے پروفیسر ڈاکٹر جِم وائلڈ نے بتایا کہ ’جب کوئی جنگی جہاز آواز کی رفتار سے تیز اڑتا ہے اور ہوا میں اپنی جگہ بناتا ہوا جاتا ہے اور کیونکہ ہوا اس کے راستے سے جلدی نہیں ہٹ پاتی لیکن جہاز کے اسے تیز رفتاری چیرنے کے نتیجے میں ایک آواز پیدا ہوتی ہے جو زمین پر گرجنے یا پھر دھماکے کی مانند لگتی ہے۔ ‘ ڈاکٹر جِم وائلڈ کو بی بی سی پر اس وقت یہ وضاحت دینے کے لیے بلایا گیا تھا جب 2012 میں ایک پورے برطانیہ میں گرجنے یا دھماکے جیسی آوازیں سنائی دی تھیں۔ برطانیہ کی وزارتِ دفاع نے اپنے بیان میں کہا تھا کہ ’ٹائفون فائٹر‘ جہازوں کو تب روانہ کرنا پڑا جب ایک سویلین جہاز کی طرف سے ایمرجنسی سگنل بھیجا گیا تھا۔‘  کچھ اسی قسم کی آواز ڈیرہ غازی خان میں بھی سنائی دی تھی۔  اس کے بارے میں وزارت دفاع کے سابق سیکرٹری آصف یاسین نے بی بی سی کو بتایا کہ ’پاکستان کے پاس جتنے بھی جہاز ہیں جیسے کہ جے ایف 17 ایف 16 ہے اور ابھی چین سے جے ٹین لیا ہے، یہ سب سپر سونک ایئر کرافٹ ہیں۔‘  اس کے بارے میں ماہرِ فزکس بتاتے ہیں کہ اس جہاز سے پیدا ہونے والی آواز خاصی کمزور ہوتی ہے جو کسی بھی انسان کو جسمانی نقصان نہیں پہنچا سکتی۔  سونک بوُم کی پیمائش پاؤنڈ میں کی جاتی ہے۔ ناسا کے مطابق ایک پاؤنڈ کے اوور پریشر پر کسی بھی عمارت کو نقصان نہیں پہنچے گا۔ جبکہ اسی پریشر کو اگر ایک عشاریہ پانچ پاؤنڈ اور 2 پاؤنڈ کے درمیان بڑھا دیا جائے تو لوگوں کی طرف سے ردعمل آنا شروع ہوجائے گا۔  امریکی خلائی ایجنسی ناسا کا کہنا ہے کہ دنیا کا پہلا سونک بُوم طیارہ بیل ایکس ون روکٹ جہاز تھا جس نے 1947 میں پہلی مرتبہ آواز سے تیز پرواز کرتے ہوئے ساؤنڈ بیرئیر توڑا تھا۔ یہ لمحہ اس قدر یادگار تھا کہ اسے نہ صرف ٹوم وولف کی کتاب دی رائٹ سٹف بلکہ اسی نام کی ایک فلم میں بھی عکس بند کیا گیا تھا۔   1947 سے 1970 کے درمیان اینگلو فرانسیسی ایوی ایشن نے سپر سونک طیاروں پر کام کرتے ہوئے ایسی پروازیں متعارف کروائیں جو امریکہ سے یورپ ساڑھے تین گھنٹے میں پہنچا دیتی تھی جس میں اس سے پہلے آٹھ گھنٹہ کا وقت لگتا تھا۔


Summary: حال ہی میں سکھر کے انسٹی ٹیوٹ آف بزنس ایڈمنسٹریشن (آئی بی اے) نے اپنے طلبہ کو بذریعہ ای میل وارننگ دی کہ ’اگر کوئی فری لانس کام کرتا پکڑا گیا تو اسے جرمانہ دینا پڑے گا۔‘ مگر طلبہ نے فوری طور پر اس کی شدید مخالفت کر دی۔

فری لانسنگ کے ذریعے تعلیمی اخراجات اٹھانے والے پاکستانی طلبہ کو کن مشکلات کا سامنا ہے؟

حال ہی میں سکھر کے انسٹی ٹیوٹ آف بزنس ایڈمنسٹریشن (آئی بی اے) نے اپنے طلبہ کو بذریعہ ای میل وارننگ دی کہ ’اگر کوئی فری لانس کام کرتا پکڑا گیا تو اسے جرمانہ دینا پڑے گا۔‘ طلبہ نے فوراً اس تنبیہ کی شدید مخالفت کی، جیسے کرن خان نامی ایک صارف نے ایکس پر لکھا کہ یونیورسٹی میں ’فوٹو کاپی ہی اتنی مہنگی ہے۔ فیس کے علاوہ اتنی اسائنمنٹس اور نوٹس کے پیسے انھی کاموں سے پورے ہوتے ہیں۔ کوئی کسی بالغ کو روزمرہ کے خرچوں کے لیے پیسے کمانے سے نہیں روک سکتا۔‘ ادارے کی وارننگ کے بعد کرن کی طرح کئی لوگوں نے ناراضی ظاہر کی۔ ایک شخص نے تو یہاں تک کہا کہ ’اگر ان کو طلبہ کی اتنی فکر ہے تو انھیں اپنی فیس کم کر دینی چاہیے۔‘ ہم نے سکھر میں آئی بی اے کی انتظامیہ سے بات کی تو انھوں نے بتایا کہ ’یہ ای میل طلبہ کو ایک وارننگ کے طور پر بھیجی گئی تھی کیونکہ پوری کلاس لیب میں فری لانسنگ کرنے میں مصروف تھی جبکہ ٹیچر کلاس میں انتظار کر رہے تھے۔‘ ادارے نے اس ای میل کو جلد ہی واپس لے لیا اور اب سٹوڈنٹس کو بتایا گیا ہے کہ وہ ’ایک مخصوص وقت میں فری لانسنگ کر سکتے ہیں۔‘ پشاور میں اسلامیہ کالج یونیورسٹی کے ہاسٹل میں رہنے والی ایک طالبہ نے بتایا کہ لڑکیوں کو ایک مخصوص وقت کے بعد ہاسٹل سے باہر رہنے کی اجازت نہیں ہوتی۔ ان کے بقول ’ہاسٹل میں رہتے ہوئے ہم فری لانس کام کرتی ہیں لیکن ہاسٹل سے باہر ہم جاب نہیں کرسکتیں۔‘ وہ بتاتے ہیں کہ ’سٹوڈنٹس کو ہر وقت پیسوں کی ضرورت رہتی ہے۔ اس کام نے میرا بہت زیادہ ساتھ دیا۔ شروعات میں نے ویڈنگ فوٹوگرافی سے کی۔ اپنے حلقہ احباب میں کام کرنا شروع کیا تو کبھی کسی دوست کے گھر تو کبھی کسی رشتہ دار کےلیے۔ بہت سا کام مفت بھی کرنا پڑا۔ لیکن اب یہ کام مکمل طور پر میرا ذریعہ معاش بن چکا ہے۔‘ کام کوئی بھی ہو، چند پیسوں کے علاوہ اگر فوری طور پر آپ کو اُس کا کوئی بڑا فائدہ نہیں ہو رہا تو تجربہ ضرور ملتا ہے۔ ماہرین کہتے ہیں کہ اگر متعلقہ فیلڈ میں ہی سٹوڈنٹ کو تجربہ مل جائے تو بعض اوقات مستقبل میں بہت مددگار ثابت ہوتا ہے۔  سٹوڈنٹ فری لانسنگ طلبہ کو یہ سمجھنے میں بھی مدد کرتی ہے کہ مستقبل میں آپ کو کیا کام کرنا چاہیے۔ ایسے میں ضروری ہے کہ یونیورسٹیز بھی اپنے نظام میں لچک پیدا کریں کہ سٹوڈنٹس کے لیے پڑھائی کے ساتھ کام کرنے کی گنجائش اور آسانی پیدا ہوسکے۔ البتہ اپنے گریڈز کی ذمہ داری خود سٹوڈنٹس پر ہوگی۔


Summary: حکمنامہ جاری ہو چکا کہ 28 دن میں پاکستان چھوڑ دو ورنہ۔۔۔ ایسے حکمناموں کا جواب ہم نے پہلے بھی سُن رکھا ہے: ’اگر نہ چھوڑیں تو۔۔۔ محمد حنیف کا کالم۔‘

28 دن میں سب نکل جائیں گے؟ محمد حنیف کا کالم

حکم نامہ جاری ہوا ہے کہ غیر قانونی تارکین وطنوں 28 دن کے اندر اندر پاکستان چھوڑ دو، ورنہ۔۔۔ کبھی یہ نہ کہنا کہ میں تو پیدا ہی اِسی دھرتی پر ہوا تھا، جس ملک میں تم مجھے واپس بھیج رہے ہو اسے تو میں نے کبھی دیکھا ہی نہیں، صرف ماں باپ سے اس ملک کی کہانیاں سنی ہیں اور ان میں سے بھی زیادہ تر ڈراؤنی ہیں۔ سُنا تھا اس ملک میں ایک قانون بھی موجود ہے کہ اگر آپ یہاں پیدا ہوئے ہیں تو آپ کے پاس یہاں رہنے کا قانونی حق موجود ہے۔ یہ بھی مت کہنا کہ اس ملک میں لاکھوں بنگلہ دیشی بھی ہیں، جو بنگلہ دیش بننے سے بہت پہلے سے پاکستان میں موجود ہیں، انھوں نے نہ کبھی ملک سے غداری کی، نہ دہشت گردی کی، نہ کوئی مذہبی جتھہ بنایا لیکن پھر بھی ان کی تیسری نسل کچی بستیوں میں بغیر شناختی کارڈوں کے ریاست کے ہاتھوں ذلیل و رسوا ہو رہی ہے۔ ہاتھ باندھ کر یاد دلانا لیکن کوئی فائدہ نہیں ہو گا کہ کب سے پاکستان میں رہنے والے سارے افغان دہشت گرد، منشیات فروش اور جرائم پیشہ ہو گئے۔ دہشت گرد اپنی کارروائی سے پہلے شناختی کارڈ نہیں لیتے، نہ ہی انھیں پاسپورٹ کی ضرورت ہوتی ہے۔ یہ یاد مت کرانا کہ جو طالبان رہنما پاکستان کی سرحدوں کے اندر مقیم تھے انھیں پاسپورٹ کہاں سے جاری ہوئے تھے۔ کیا سویت یونین کے بعد ہم نے افغانستان میں ایک دوسری سپر پاور امریکہ کو آپ کی مدد سے شکست نہیں دی۔ کیا ہم نے غلامی کی زنجیریں نہیں توڑیں، کیا آپ نے ہمارے لیے ’نصر من اللہ و فتح قریب‘ کی دعائیں نہیں دیں۔ کیا پاکستان کے طاقتور ترین جنرل اس فتح کا جشن منانے کابل کے انٹرکانٹینینٹل ہوٹل نہیں پہنچے اور کیمروں کے سامنے فاتحانہ مسکراہٹ کے ساتھ نہیں کہا کہ اب سب ٹھیک ہو جائے گا؟ ہمیں یہ مت یاد دلانا کہ ہم افغانستان سے اپنے گھروں، کھیتوں، شہروں، دیہاتوں کو چھوڑ کر اس لیے بھاگے تھے کہ آپ کے چہیتے طالبان ہمیں مارتے تھے، دھندہ نہیں کرنے دیتے تھے، بچیوں کو سکول نہیں جانے دیتے تھے۔ ہم نے بھاگ کر اپنے آباؤ و اجداد کی طرح یہاں پناہ ڈھونڈی اب طالبان آپ کی بات نہیں سنتے (کیونکہ وہ غلامی کی زنجیریں توڑ چکے) تو آپ پاکستان میں ہمارے ساتھ وہی کریں گے جو طالبان نے ہمارے ساتھ افغانستان میں کیا تھا۔ حکمنامہ جاری ہو چکا کہ 28 دن میں پاکستان چھوڑ دو ورنہ۔۔۔ ایسے حکمناموں کا جواب ہم نے پہلے بھی سُن رکھا ہے: ’اگر نہ چھوڑیں تو۔۔۔‘


Summary: تحریک انصاف اور اس کے رہنماؤں کا دعویٰ ہے کہ عثمان ڈار پر کئی ہفتوں تک دباؤ ڈالا گیا اور اور تشدد کے بعد ایک ’سکرپٹڈ‘ انٹرویو کیا گیا تاہم پروگرام اینکر کامران شاہد نے اس کی تردید کی ہے۔

’لاپتہ‘ عثمان ڈار ٹی وی شو میں نمودار: ’وہ گھر کے ماحول میں بات کرنا چاہتے تھے‘

تاہم پروگرام کے اینکر کامران شاہد نے اس کی تردید کی اور کہا کہ ’ون گو‘ میں ہونے والے اس انٹرویو میں کوئی سوال کسی سکرپٹ کا حصہ نہیں تھا جبکہ انھیں امید ہے کہ عثمان ڈار کی باتیں بھی سکرپٹڈ نہیں تھیں۔ تاہم اب ’لاپتہ‘ ہونے کے کئی روز بعد عثمان ڈار اچانک منظرعام پر آ گئے اور انھوں نے دنیا ٹی وی کے پروگرام ’آن دی فرنٹ‘ پر انٹرویو دیا جس میں وہ اینکر کی رہائش گاہ میں موجود تھے۔ تحریک انصاف اور اس کے رہنماؤں کا دعویٰ ہے کہ عثمان ڈار پر کئی ہفتوں تک دباؤ ڈالا گیا اور اور تشدد کے بعد ایک ’سکرپٹڈ‘ انٹرویو کیا گیا۔  کامران شاہد کہتے ہیں کہ عثمان ڈار نے انھیں ہی یہ انٹرویو کیوں دیا اور آیا اس میں کی گئی باتیں درست ہیں ’اس کا فیصلہ میں کیسے کر سکتا ہوں؟ اس کا فیصلہ ڈار صاحب ہی کر سکتے ہیں۔ وہ عمران خان کے اِنر سرکل کا حصہ تھے اور جو تفصیلات انھوں نے مجھے بتائیں وہ مجھے نہ پہلے سے پتا تھیں، نہ خود میں نے انھیں بتائیں۔‘ کامران شاہد نے بتایا کہ عثمان ڈار نے اس گفتگو میں انھیں بتایا کہ وہ نو مئی کو فوجی املاک اور تنصیبات پر حملوں کے بعد سے ’ڈبل مائینڈ‘ تھے اور شاید اسی لیے منظر عام پر نہیں آ رہے تھے۔ ’انھوں نے وہی کیا جو اپنے لیے بہتر سمجھا۔ آپ یا میں یہ نہیں جانتے کہ انھوں نے کن حالات میں یہ فیصلہ کیا۔‘ اس انٹرویو کے بعد سوشل میڈیا پر تنقید سے متعلق اینکر نے کہا کہ ’سوشل میڈیا پر تحریک انصاف کے وہ لوگ بات کر رہے ہیں جنھوں نے عمران خان کو پھنسوایا۔۔۔ ان کا ماننا تھا کہ سوشل میڈیا پر لاکھوں کا مجمع عمران خان کی گرفتاری کے بعد سڑکوں پر ہو گا مگر ایسا نہیں ہوا۔ یہ آج بھی پُرامن احتجاج کے لیے باہر نہیں نکلے۔‘ تحریک انصاف کے رہنما جمشید احمد نے طنزیہ انداز میں کہا کہ ’جسٹس کامران شاہد نے 45 منٹ کی طویل سماعت کے بعد عثمان ڈار کو دہشتگردی اور غداری کے تمام مقدمات سے بری کردیا۔‘ جب ہم نے ان سے پوچھا کہ تحریک انصاف کی جانب سے یہ دعویٰ کیا جا رہا ہے کہ مزید رہنما جماعت چھوڑنے کا اعلان کر سکتے ہیں تو کیا ان کے انٹرویو بھی وہی کریں گے تو ان کا جواب تھا کہ ’اگر کوئی آپ سے انٹرویو دینے کے لیے خود رابطہ کرتا ہے تو آپ کو نہیں پتا ہوتا کہ ان کا مقصد کیا ہے۔ میرا مقصد واضح ہے کہ میں نے ہر طرح کا سوال پوچھنا ہے اور میں یہاں بھی ہر طرح کا سوال پوچھا ہے۔‘  عثمان ڈار کی والدہ کے اس انٹرویو پر ردعمل پر کامران شاہد نے کہا کہ ’میں (عثمان ڈار کی) والدہ کا انٹرویو کرنے کے لیے بھی تیار ہوں۔‘


Summary: کیا پاکستان میں غیرقانونی طور پر مقیم غیرملکیوں کو ڈی پورٹ کرنے کے حکومتی اعلان کے پیچھے کوئی مربوط حکمت عملی بھی ہے یا پھر یہ ماضی کی طرح محض ایک اعلان تک ہی محدود ہو کر رہ جائے گا؟

پاکستان میں غیرقانونی طور پر مقیم غیرملکیوں کو ڈی پورٹ کرنے کا حکومتی منصوبہ قابل عمل بھی ہے؟

پاکستان کی حکومت کی جانب سے ملک میں غیر قانونی طور پر مقیم افراد کو ملک چھوڑنے کے لیے 31 اکتوبر کی ڈیڈ لائن دیے جانے کے بعد جہاں ایک جانب یہ سوال ہو رہا ہے کہ کیا یہ اعلان افغان شہریوں کے لیے مخصوص ہے تو دوسری جانب یہ بحث بھی ہو رہی ہے کہ آیا یہ ممکن بھی ہے کہ پاکستان میں اتنی بڑی تعداد میں غیرقانونی طور پر مقیم غیرملکیوں کو ڈی پورٹ کر دیا جائے؟ اس سوال کا جواب جاننے کے لیے بی بی سی نے قانون نافذ کرنے والے اداروں سے رابطہ کیا اور یہ جاننے کی کوشش کی کہ کیا حکومتی اعلان کے پیچھے کوئی مربوط حکمت عملی بھی ہے یا پھر یہ ماضی کی طرح محض ایک اعلان تک ہی محدود ہو کر رہ جائے گا۔ واضح رہے کہ منگل کے روز ایپکس کمیٹی کے اجلاس کے بعد نگراں وزیر داخلہ سرفراز بگٹی نے ایک پریس کانفرنس میں اعلان کیا تھا کہ پاکستان میں غیر قانونی طور پر رہنے والے غیر ملکی 31 اکتوبر تک رضاکارانہ طور پر اپنے اپنے ملکوں کو واپس چلے جائیں ورنہ انھیں ڈی پورٹ کر دیا جائے گا۔ اس حوالے سے افغانستان میں طالبان حکومت کی جانب سے یہ بیان بھی سامنے آ چکا ہے کہ پاکستان حکومت کو اس فیصلے پر نظر ثانی کرنی چاہیے تاہم بی بی سی کی معلومات کے مطابق پاکستان کے قانون نافذ کرنے والے اداروں نے نہ صرف ایک حکمت عملی مرتب کر لی ہے بلکہ اس پر فوری طور پر عمل درآمد بھی شروع کر دیا گیا ہے تاہم اس حکمت عملی کا مرکز افغان شہری نظر آتے ہیں۔ بی بی سی کو حاصل شدہ معلومات کے مطابق پاکستان کے خفیہ اداروں کی طرف سے ملک میں غیر قانونی طور پر رہائش پذیر غیر ملکیوں  سے متعلق ایک رپورٹ، جو وزارت داخلہ کو بھجوائی گئی، میں دعوی کیا گیا ہے کہ ملک میں موجود ایسے غیر ملکیوں کی تعداد پانچ لاکھ سے زیادہ ہے جن کے پاس پاکستان میں داخلے سے متعلق کوئی دستاویزات نہیں اور ان میں زیادہ تر تعداد افغان باشندوں کی ہے۔ وزارت داخلہ کے اہلکار کے مطابق اپیکس کمیٹی کے اجلاس میں ان افغان باشندوں کی جائیدادوں کے بارے میں بھی تفصیلات جمع کرنے کا ٹاسک دے دیا گیا ہے جنھوں نے غیر قانونی طور پر  پاکستان میں یہ جائیدادیں بنائی ہیں اور اس ضمن میں صوبائی محکمہ مال کو ضلعی انتظامیہ کی مدد سے  تفصیلات جمع کرنے کا  ٹاسک دیا گیا ہے۔ انھوں نے کہا کہ اتنی بڑی تعداد میں افغانیوں اور دیگر غیر ملکیوں کو جو کہ غیر قانونی طور پر پاکستان میں رہ رہے ہیں، کو ان کے وطن واپس بھیجنا اتنا آسان کام نہیں ہے اور اس کے لیے بنائی گئی حکمت عملی پر تسلسل کے ساتھ عمل درآمد ناگزیر ہو گا۔


مودی کی اسرائیل سے اظہار یکجہتی پر بحث: ’منی پور کے ساتھ بھی کھڑے ہونے کی ضرورت ہے‘

اگرچہ انڈیا کے وزیر اعظم نریندر مودی نے واضح انداز میں اسرائیل کے ساتھ یکجہتی کا اظہار کیا تاہم سوشل میڈیا پر بہت سے لوگ انڈیا کے اس نئے رخ سے متفق نہیں ہیں۔ وہ انڈیا میں حکمراں جماعت بی جے پی کے پہلے وزیر اعظم اٹل بہاری واجپئی کے حوالے سے لکھتے ہیں کہ ’اسرائیل نے فلسطین کی جس زمین پر قبضہ کر رکھا ہے اسے خالی کرنا پڑے گی۔‘ وزیر اعظم مودی کے ٹویٹ کے جواب میں جہاں بہت سے لوگوں نے انھیں واضح مؤقف اختیار کرنے کے لیے سراہا ہے تو وہیں کچھ لوگوں نے انھیں تنقید کا نشانہ بھی بنایا ہے اور منی پور پر ان کی ’خاموشی‘ کو یاد دلایا۔ اس کے ساتھ ایسے بھی ٹویٹس نظر آئے جس میں یہ کہا جا رہا ہے کہ انڈیا میں بھی ’ایسے لوگ ہیں جو کہ اسرائیل پر اس طرح کے نامردانہ دشت گردانہ حملے کے ساتھ کھڑے ہیں۔ آج وہ ایسی ذہنیت رکھتے ہیں، کل کچھ اور ہوگا۔۔۔ قانون نافذ کرنے والوں کو انھیں یہیں روکنا ہوگا۔۔۔‘ اس ویڈیو میں سابق وزیر اعظم اٹل بہاری واجپئی کو یہ کہتے سنا جا سکتا ہے: ’جنتا پارٹی کی حکومت بن گئی ہے تو لوگ کہتے ہیں کہ وہ عربوں کا ساتھ نہیں دے گی وہ اسرائیل کا ساتھ دے گی۔ تو میں یہ واضح کرنا چاہتا ہوں کہ ہم ہر مسئلے کو ان کی بنیاد پر دیکھیں گے۔ ’لیکن مشرق وسطی کے بارے میں یہ بات واضح ہے کہ عربوں کی جس زمین پر اسرائیل قبضہ کر کے بیٹھا ہے وہ زمین اس کو خالی کرنا ہوگی۔۔۔‘ 'یہاں یہ یاد رکھنا بھی اہم ہے کہ اسرائیل اور فلسطین پر جب ہم بات کرتے ہیں تو بدقسمتی سے انڈیا میں اب ہم اس کے بنیادی تنازع کو بھول کر بات کرنے لگے ہیں۔ ہم جب بھی فلسطینی شورش کی بات کرتے ہیں تو اس شورش کی وجہ میں نہیں جاتے ہیں اور ہم اسرائیل کی قبضہ کرنے کی پالیسی کو دانستہ طور پر نظر انداز کر دیتے ہیں۔' اس کے ساتھ ہی بہت سے صارف نے بی جے پی کے دور کے چند واقعات کا ذکر بھی کیا ہے جس میں پلوامہ حملہ، چین کے ساتھ تنازع اور منی پور کے پرتشدد واقعات شامل ہیں۔ خبر رساں ادارے اے این آئی کے مطابق انڈیا کے موقف پر اسرائیل کے قونصل جنرل کوبی شوشانی نے کہا کہ 'میں ان ہزاروں پیغامات کا شکریہ ادا کرنا چاہوں گا جو مجھے صبح سے انڈین عوام کی طرف سے موصول ہو رہے ہیں، جس میں اسرائیل کی ریاست کی اس طرح حمایت کی جا رہی ہے کہ میرے دل کو اور اسرائیل کے عوام کے دل کو آج ایک بہت ہی افسوسناک دن گرمی محسوس ہو رہی ہے۔


کیا انڈیا اور چین سرحدی کشیدگی کم کر کے اپنے تعلقات کو معمول پر لا سکتے ہیں؟

اس سوال پر ایون لیداریف کہتے ہیں کہ چین ہمیشہ سے نام نہاد ملاکا کے مخمصے کے بارے میں فکر مند رہا ہے۔ ملاکا کے مخمصے کا مطلب ہے کہ چین کو خدشہ ہے کہ تنازع یا جنگ کی صورت میں امریکہ آبنائے ملاکا کے ذریعے چینی کشتیوں کی نقل و حرکت پر پابندی لگا کر اس کی معیشت پر شکنجہ کس سکتا ہے۔ سری لنکا نے چین سے کئی ارب ڈالر کا قرضہ بھی لیا ہے۔ انڈیا مشرقی ایشیا میں بھی اپنا اثرورسوخ بڑھانے کی کوشش کر رہا ہے۔ ایون لیداروف کا کہنا ہے کہ چین جو جنوبی ایشیا میں انڈیا کے ساتھ کر رہا ہے، انڈیا چین کو گھیرنے کے لیے جاپان اور ویتنام کے ساتھ قریبی تعلقات بنا کر وہی کچھ کر رہا ہے۔ جواہر لعل نہرو یونیورسٹی کے سینٹر فار چائنیز اینڈ ساؤتھ ایسٹ ایشین سٹڈیز کی پروفیسر ڈاکٹر گیتا کوچر نے بی بی سی سے بات کرتے ہوئے کہا کہ ’اس وقت انڈیا سرحد پر امن قائم کرکے تنازع کو حل کرنے کی کوشش کر رہا ہے کیونکہ انڈیا کا ماننا ہے کہ سرحد پر امن کی بحالی کے بغیر تجارتی معاملات پر بات چیت نہیں ہو سکتی۔ دوسرا مسئلہ یہ ہے کہ چین اور انڈیا کے درمیان تجارت میں توازن کا فقدان ہے۔ ڈاکٹر گیتا مزید کہتی ہیں کہ ’چین سے انڈیا کو بہت ساری چیزیں برآمد کی جاتی ہیں لیکن انڈیا سے چین کو برآمدات بہت کم ہیں۔ انڈیا نے پیداواری شعبے پر زیادہ زور نہیں دیا ہے، جس کی وجہ سے انڈیا سے دیگر ممالک کو برآمدات کم ہوئی ہیں۔ لیکن سنہ 2020 کے بعد انڈیا نے سامان کے لیے چین پر انحصار کم کرنے اور اپنی پیداوری صنعت کے مفادات کے تحفظ کے لیے کئی اقدامات کیے ہیں۔‘ سٹیو کہتے ہیں کہ ’اگر چین اور انڈیا اپنے سرحدی تنازع کو پر امن طریقے سے حل نہیں کر پاتے اور جنگ کی صورت حال پیدا ہو جاتی ہے تو پھر دنیا کی دو بڑی ایٹمی طاقتوں کے درمیان تصادم ہو سکتا ہے۔ جہاں تک چین کا تعلق ہے، میں نہیں سمجھتا کہ وہ انڈیا کو اپنی سلامتی کے لیے سنگین خطرے کے طور پر دیکھتا ہے۔ اس وقت انڈیا اس کے لیے سرحد پر ایک مسئلہ ہے۔‘ انڈیا روس کے ساتھ مل کر کام کر رہا ہے اور روس چین کے ساتھ مل کر کام کر رہا ہے۔ روس انڈیا کی دفاعی اور توانائی کی بہت سی ضروریات پوری کرتا ہے۔ یہی وجہ ہے کہ امریکہ اور یورپی یونین کی اپیل کے باوجود انڈیا نے یوکرین جنگ پر روس کی مذمت نہیں کی۔ چین نے بھی کھلے عام روس کی مذمت نہیں کی۔  دہلی میں منعقدہ جی-20 سربراہی اجلاس کے مشترکہ بیان میں یوکرین میں ہونے والی کارروائیوں کے لیے روس کو براہ راست ذمہ دار نہیں ٹھہرایا گیا۔ اس معاملے پر چین اور انڈیا بھی ساتھ تھے۔ ایسا لگتا ہے کہ مستقبل میں بھی یہ سلسلہ جاری رہے گا۔


’سٹیڈیم میں شائقین کم کیوں؟‘ انڈیا میں ورلڈ کپ کے مدھم آغاز اور خالی نشستوں پر بحث

پہلا میچ گذشتہ ورلڈ کپ کی فاتح انگلینڈ اور رنر اپ نیوزی لینڈ کی کرکٹ ٹیموں کے درمیان انڈیا کے سب سے بڑے سٹیڈیم میں جمعرات کو کھیلا گیا لیکن اکثریت میں لوگوں کے بجائے خالی سیٹیں ہی نظر آئیں۔ گجرات کے ایم ایل اے جگنیش میوانی نے ٹوئٹر پر احمد آباد میں جمعرات کو ہونے والے ورلڈ کپ کے پہلے میچ میں خالی سٹیڈیم کو 'فیاسکو' یا رسوائی قرار دیا اور بی سی سی آئی کی ٹکٹنگ کے عمل میں مبینہ شفافیت کی کمی پر تنقید کی ہے۔  جبکہ سابق انڈین اوپنر ویریندر سہواگ نے کہا ہے کہ جن میچز میں انڈیا نہ کھیل رہا ہو سکول کے طلبہ کو مفت ٹکٹ فراہم کیا جائے۔ انھوں نے لکھا کہ '50 اوورز کے گیم میں لوگوں کی کم ہوتی دلچسپی کے مد نظر نوجوانوں کو ورلڈ کپ دیکھنے کا تجربہ فراہم کیا جانا چاہیے تاکہ کھلاڑی بھی بھرے ہوئے سٹیڈیم میں کھیلنے کا احساس کر سکیں۔' پہلا میچ احمدآباد کے نریندر مودی سٹیڈیم میں کھیلا گیا۔ اس سٹیڈیم میں ایک لاکھ 32 ہزار تماشائیوں کی گنجائش ہے لیکن سوشل میڈیا پر جو حتمی تعداد پیش کی گئی ہے اس اعتبار سے بھی سٹیڈیم خالی ہی تھا۔ ریڈف کی رپورٹ کے مطابق گذشتہ سال آئی پی ایل کے فائنل میں وہاں ایک لاکھ سے زیادہ تماشائی موجود تھے جبکہ ورلڈ کپ کے پہلے میچ میں 50 ہزار سے بھی کم تماشائی وہاں پہنچے اور اس طرح سٹیڈیم ہر وقت خالی خالی سا نظر آیا۔ پاکستانی سپورٹس چینل رفتار سپورٹس نے ایک مزاحیہ ویڈیو بنائی۔ کہا گیا کہ یہ ورلڈ کپ ہے اور اس کا انعقاد انڈیا میں ہو رہا ہے جہاں شائقین کرکٹ کی سب سے زیادہ تعداد موجود ہے۔ پہلا میچ بھی دنیا کے سب سے بڑے سٹیڈیم میں ہوا۔ لیکن سٹیڈیم میں تماشائیوں کی تعداد بہت کم تھی۔ ’یہ بات کہیں بھی برداشت کی جا سکتی تھی۔ پاکستان، انگلینڈ اور آسٹریلیا میں بھی لیکن انڈیا میں یہ گناہ ہے۔' ایک صارف نے لکھا: 'بی سی سی آئی اور جے شاہ برصغیر کی سیاست کو اس میں لا کر کرکٹ کو برباد کر رہے ہیں۔ کوئی افتتاحی تقریب نہیں، آج کے نیوزی لینڈ اور انگلینڈ کے میچ میں کوئی بھیڑ نہیں، ٹورنامنٹ کی کوئی ہلچل نہیں، ورلڈ کپ کا تھیم گانا بیکار ہے۔ ٹکٹنگ کا کوئی مناسب نظام نہیں ہے۔' افتتاحی تقریب کا اہتمام ورلڈ کپ سے پہلے نہیں کیا گیا تھا لیکن بی سی سی آئی نے نیوزی لینڈ اور انگلینڈ کے درمیان میچ سے ایک دن پہلے شام کو کیپٹن ڈے کا اہتمام کیا۔ اس ایونٹ میں ٹیم کے دس کپتانوں میں سے انڈیا کے سابق کوچ روی شاستری اور انگلینڈ کے سابق کپتان ایون مورگن نے سوال کیا۔


Summary: بحیثیتِ مجموعی پورے میچ پر نگاہ دوڑائی جائے تو یہ کہنا بے جا نہ ہو گا کہ اگر ایڈورڈز کو بھی کوئی سعود شکیل میسر ہوتا تو سکور لائن بھلے مختلف نہ ہوتی مگر مارجن میں تفاوت اتنا وسیع نہ ہو پاتا۔ سمیع چوہدری کا کالم۔

’اگر ایڈورڈز کو بھی کوئی سعود شکیل میسر ہوتا‘ سمیع چوہدری کا کالم

حیدرآباد کی اس پچ میں احمد آباد کی سی وہ خوبی نہ تھی کہ جہاں رچن روندرا اور ڈیون کانوے جیسی بے نیاز جارحیت کارگر ہو پاتی۔ یہاں رکنے سے پہلے روکنا ضروری تھا اور قدم جم جانے کے بعد ہی بازو کھولنے کو کوئی مہلت میسر ہو سکتی تھی۔ ایسوسی ایٹ ٹیموں کو یہ سہولت ہوتی ہے کہ ان کے پاس گنوانے کو کچھ نہیں ہوتا اور اس امر کو مہمیز تب ملتی ہے جب کپتان بھی ایڈورڈز جیسا شاطر ہو جو بولنگ میں پے در پے یوں تبدیلیاں لاتے رہے کہ حریف بلے بازوں کو کہیں بھی شناسائی کا احساس نہ ہونے دے۔ پہلے پاور پلے میں ڈچ بولنگ یوں حاوی ہوئی کہ گویا پاکستان کا مقابلہ کسی ایسوسی ایٹ سائیڈ سے نہیں بلکہ توانا اور تجربہ کار ٹیم سے ہو۔ ایڈورڈز نے اپنے بولرز سے طویل سپیل نہیں کروائے بلکہ گاہے بگاہے اٹیک میں بدلاؤ لاتے رہے کہ کہیں بلے باز ہم آہنگ نہ ہو جائیں۔ محمد رضوان مگر کبھی گھبراتے نہیں۔ صورت حال کیسی بھی ہو، وہ چست چالاک کھیل پر مہارت دکھاتے ہیں اور حریف کپتان کو سوچ میں ڈال دیتے ہیں اور جب سعود شکیل کا اتم کھیل ان کے ہمرکاب ہوا تو پاکستان کی ڈولتی ناؤ پھر سے تیرنے لگی اور مرجھاتے ڈریسنگ روم میں زندگی لوٹ آئی۔  میچ سے قبل پاکستان کے لیے یہ طے کرنا دشوار تھا کہ سعود شکیل اور سلمان آغا میں سے کس کو فوقیت دی جائے اور سعود شکیل یہاں بالکل بجا انتخاب ثابت ہوئے کہ بہرحال نہ صرف وہ ایک مکمل بلے باز ہیں بلکہ پہلے بھی سپن دوست کنڈیشنز میں سلمان آغا سے بہتر ثابت ہو چکے ہیں۔  اس پچ پر بلے بازی ہرگز آسان نہ تھی۔ جس برق رفتاری سے سعود شکیل نے رنز بٹورے، دونوں ٹیموں میں سے کوئی بھی بلے باز ان کی رفتار سے قدم نہ ملا پایا۔ نہ صرف رضوان کے ہمراہ انھوں نے پاکستانی بیٹنگ کو بھنور سے نکالا بلکہ ان کے سٹرائیک ریٹ نے ہی سکاٹ ایڈورڈز کو بھی مخمصے میں ڈالے رکھا۔  مگر یہاں ابتدا میں جب شاہین آفریدی کو نہ تو نئی گیند سے کوئی سوئنگ مل پائی اور نہ ہی پچ نے ان کی تائید کی، تب حسن علی کا میڈیم پیس ڈسپلن ڈچ اوپنرز کے ارادوں میں حائل ہو گیا اور پاکستانی بولنگ اپنی بیٹنگ ہی کی طرح کے غیر متوقع ابتدائی دباؤ سے بچ نکلی۔ شومئی قسمت کہ دوسرے کنارے سے انھیں کوئی بھی ہمت ور میسر نہ ہو پایا وگرنہ کیا خبر کہ تاریخ کوئی نیا ورق پلٹ دیتی اور ڈچ کرکٹ ایک اور سنگِ میل عبور کر جاتی مگر بحیثیتِ مجموعی پورے میچ پر نگاہ دوڑائی جائے تو یہ کہنا بے جا نہ ہو گا کہ اگر ایڈورڈز کو بھی کوئی سعود شکیل میسر ہوتا تو سکور لائن بھلے مختلف نہ ہوتی مگر مارجن میں تفاوت اتنا وسیع نہ ہو پاتا۔


پاکستان کا ورلڈ کپ میں فاتحانہ آغاز: ’جس نے بھی ہمارے بولرز کو غصہ دلوایا، منھ کی کھائی‘

حیدرآباد میں کھیلے جانے والے ورلڈ کپ کے دوسرے میچ میں ٹاس جیت کر پہلے فیلڈنگ کرنے والی ڈچ ٹیم نے جہاں بہترین بولنگ کا مظاہرہ کیا وہیں اس کے بلے باز پاکستان کے 287 رنز کے ہدف کے تعاقب میں چوک گئے۔  پاکستان کی جانب سے چھ بولرز نے بولنگ کی اور سب ہی کم از کم ایک، ایک وکٹ حاصل کرنے میں کامیاب رہے۔ تاہم حارث رؤف نے میچ کے 27ویں اوور میں دو اہم وکٹیں حاصل کر کے نیدرلینڈز کی اس ٹوٹل کا تعاقب کرنے کی امید توڑ دی۔  نیدرلینڈز کی جانب سے باس ڈی لیڈ نے اچھی بولنگ کے ساتھ ساتھ بہترین بیٹنگ کا بھی مظاہرہ کیا اور ایک موقع پر ڈچ ٹیم کو مضبوط پوزیشن پر پہنچایا تاہم کوئی وکرم جیت سنگھ کے علاوہ کوئی بھی بلے باز ان کے ساتھ نہ کھڑا ہو سکا۔ باس ڈی لیڈ نے 67 جبکہ وکرم جیت سنگھ نے 52 رنز بنائے اور نیدرلینڈز کی پوری ٹیم 205 رنز پر آؤٹ ہو گئی۔ اس بھاری فتح کے باعث پاکستان کو نیٹ رن ریٹ (1.620) بھی خاصا بہتر ہو گیا ہے جو اس ورلڈ کپ کے اختتامی مرحلے میں فیصلہ کن ثابت ہو سکتا ہے۔ نیدرلینڈز کی جانب سے آج پاکستان بیٹنگ اننگز کے ہر فیز میں عمدہ بولنگ کا مظاہرہ کیا گیا اور رضوان اور سعود شکیل کی 120 رنز کی شراکت کے علاوہ پورے اننگز میں ڈچ ٹیم کا پلڑہ ہی بھاری رہا۔ ایشیا کپ سے پہلے تک پاکستان کا ٹاپ آرڈر بہترین فارم میں تھا جبکہ مڈل آرڈر پر سوالیہ نشان تھے تاہم اب پاکستان کے دونوں اوپنر گذشتہ کئی میچوں سے بھاری رنز بنانے میں ناکام دکھائی دے رہے ہیں۔ تاہم آج بابر اعظم بھی صرف پانچ ہی رنز بنا سکے اور ڈچ سپنر ایکرمین کا شکار بنے۔ نیدرلینڈز کے سپنرز نے جہاں آج بہترین بولنگ کا مظاہرہ کیا وہیں فاسٹ بولر باس ڈی لیڈ نے اہم موقع پر چار وکٹیں حاصل کر کے میچ کا پانسہ پلٹ دیا۔  تاہم جہاں نیدرلینڈز کی بولنگ کی تعریف بنتی ہے وہیں پاکستان بلے بازوں کی جانب سے کھیلی گئی غیر ذمہ دارانہ شاٹ سیلیکشن کا ذکر بھی ضروری ہے جس کے باعث نیدرلینڈز کو میچ کے ہر مرحلے میں وکٹیں ملتی رہیں۔  پاکستان کی بولنگ کی جانب سے آج آلراؤنڈ پرفارمنس دکھائی گئی جس کے بارے میں کرکٹ کے اعداد و شمار کے ماہر مظہر ارشد نے لکھا کہ پاکستان کبھی بھی ورلڈ کپ میچوں میں پہلے 275 سے زیادہ ٹوٹل کر کے نہیں ہارا اور آج بھی ایسا ہ ہوا۔ حارث رؤف کی جانب سے آج جارحانہ بولنگ کا مظاہرہ کیا گیا، اور میچ کے اختتام پر انھوں نے ڈچ فاسٹ بولر وان میکیرن کو بولڈ کیا اور اس سے پہلے ان سے تلخ جملوں کو تبادلہ بھی کیا۔ اس پر ایک صارف نے لکھا کہ ’جس نے بھی ہمارے کھلاڑیوں کو غصہ دلایا اس نے منھ کی کھائی۔


Summary: پاکستان ٹیم آج جب اپنا میچ نیدر لینڈز کے خلاف کھیلنے کے لیے میدان میں اُترے گی تو شاید پاکستانی شائقین وہاں موجود نہ ہوں کیونکہ انڈین حکومت نے اب تک ویزوں کا اجرا نہیں کیا ہے۔ بی بی سی نے اس میچ سے قبل حیدر آباد کا دورہ کیا ہے اور یہاں موجود کرکٹ شائقین سے اس میچ کے متعلق بات کی ہے۔

پاکستان بمقابلہ نیدر لینڈز: ’پاکستانی ٹیم کی انڈیا آمد پر جس طرح استقبال ہوا، سٹیڈیم میں اُسی طرح سپورٹ ملے گی‘

آج (6 اکتوبر) دن ڈیڑھ بجے جب پاکستان کی کرکٹ ٹیم بابر اعظم کی کپتانی میں انڈیا کے شہر حیدر آباد کے راجیو گاندھی سٹیڈیم میں کرکٹ ورلڈ کا پہلا میچ کھیلنے کے لیے اُترے گی تو شاید وہاں زیادہ تعداد میں پاکستانی شائقین موجود نہ ہوں کیونکہ انڈین حکومت نے اب تک پاکستانی شائقین کرکٹ کو ویزوں کا اجرا نہیں کیا ہے۔ شاید خود بابر اعظم کو بھی اس کا احساس ہے اور انھوں نے پاکستان کرکٹ بورڈ کی ڈیجیٹل سائٹ پر بات کرتے ہوئے پاکستانی شائقین کو انڈیا کا ویزا نہ ملنے کے بارے میں بھی بات کرتے ہوئے کہا ہے کہ ’بہتر ہوتا کہ پاکستانی شائقین کو بھی انڈیا کا ویزا ملتا۔ شائقین نے ورلڈ کپ کے لیے بہت سی تیاریاں کر رکھی ہیں۔‘  ویزا نہ ملنے کے سبب یہاں پاکستانی فین کی کمی محسوس کی جا رہی ہے۔ کل ورلڈ کپ کے افتتاہی میچ میں احمدآباد سٹیڈیم بیشتر خالی تھا۔ پاکستان کے میچ سے قبل حیدرآباد میں ویسے تو کافی جوش و خروش ہے مگر سٹیڈیم میں کتنے شائقین میچ دیکھنے آئیں گے یہ دیکھنا ابھی باقی ہے۔ واضح رہے کہ پاکستان کی کرکٹ ٹیم حیدرآباد کے راجیو گاندھی انٹرنیشنل سٹیدیم میں نیدر لینڈز کے خلاف آئی سی سی کے عالمی کپ کا پہلا میچ آج کھیلے گی جس کی تیاریاں مکمل ہو چکی ہیں۔ ایسے میں جہاں پاکستانی شائقین پر انڈیا کا ویزا نہ ملنے کی وجہ سے کسی حد تک مایوسی کا غلبہ ہے، وہیں دوسری جانب اس وقت حیدرآباد میں کافی جوش و خروش پایا جاتا ہے اور مقامی لوگوں کا کہنا ہے کہ یہاں پاکستانی ٹیم کی آمد پر جس طرح ان کا استقبال کیا گیا، سٹیڈیم میں اسی طرح کی سپورٹ انھیں ملے گی۔‘ ایک اور نوجوان وجاہت علی نے بی بی سی سے بات کرتے ہوئے کہا کہ ’میرے خیال میں پاکستانی ٹیم بہت مضبوط بن کر آئی ہے۔ شاہین آفریدی، حارث رؤف بہترین بولرز ہیں۔ بابر اعظم، رضوان، افتخار یہ سبھی ورلڈ کلاس کے بلے باز ہیں۔ نیدر لینڈز بھی اچھی ٹیم ہے۔ یہ میچ دلچسپ ہو گا۔‘ پاکستان کی ٹیم اس میچ سے قبل دو وارم اپ میچ کھیل چکی ہے اور اب تک متعدد ٹریننگ سیشن بھی کر چکی ہے۔ دوسری جانب نیدر لینڈز کی ٹیم نے بھی خود کو انڈیا کے موسم اور حالات سے ہم آہنگ کرنے کے لیے خوب ٹریننگ کی ہے۔ آئی سی سی کے مطابق جب یہ دونوں ٹیمں جمعہ کو مد مقابل ہوں گی تو یہ تقریباً گذشتہ 11 برس میں پہلا موقع ہو گا جب یہ انڈیا کی سرزمین پر 50 اوورز کا ون ڈے میچ کھیل رہی ہوں گی۔ دونوں ہی ٹیموں نے 1987 سے حیدرآباد میں 50 اوورز کا ون ڈے انٹرنیشنل گیم نہیں کھیلا ہے۔


راچن رویندرا: دفاعی چیمپیئن انگلینڈ کی بولنگ کو پچھاڑنے والے انڈین نژاد کیوی آلراؤنڈر کون ہیں؟

تاہم ایک بہترین بولنگ اور فیلڈنگ پرفارمنس کے ذریعے انگلینڈ کی مضبوط بیٹنگ کو سنبھلنے کا موقع نہ دینے کے باوجود جس کھلاڑی نے تمام نظریں اپنی جانب متوجہ کروا لیں وہ 23 سالہ آل راؤنڈر راچن رویندرا تھے۔  اس ٹورنامنٹ کے آغاز سے قبل رویندر کی بولنگ کے بارے میں بات ضرور ہو رہی تھی لیکن یہ کسی کو معلوم نہیں تھا کہ وہ نمبر تین پر آ کر انتہائی جارحانہ بلے بازی کا مظاہرہ کرتے ہوئے انگلینڈ کی بولنگ مکمل طور پر پچھاڑ دیں گے۔  لیفٹ آرم آف سپن آلراؤنڈر راچن رویندرا کے والد کا تعلق انڈیا سے ہے لیکن رویندرا خود 18 نومبر 1999 کو ویلنگٹن میں پیدا ہوئے تھے۔ ان کے والد کا نام روی کرشنامورتی ہے جو بنگلور میں سافٹ ویئر پروفیشنل تھے اور سنہ 1990 کی دہائی میں نیوزی لینڈ منتقل ہو گئے تھے۔ وہ خود کرکٹ کے اتنے شوقین تھے کہ جب رویندرا کی پیدائش ہوئی تو انھوں نے انھیں ’راچن‘ کا  نام بھی دیا۔ یہ راہول ڈریوڈ کے نام کے حروف ’را‘ اور سچن ٹنڈولکر کے ’چن‘ کو ملا کر بنایا گیا یہ نام ان کی کرکٹ سے محبت کو ظاہر کرتا ہے۔ ایک انٹرویو میں راچن رویندرا نے بتایا تھا کہ ’میرے والدین کو راہل اور سچن بہت پسند تھے۔۔۔ یہ دو عمدہ کھلاڑی تھے اور میں خوش قسمت ہوں کہ مجھے ان کے نام ملے۔‘  رویندرا کے والد کرشنامورتی، جو کہ آئی سی سی امپائر بھی ہیں، سابق فاسٹ بولر جواہر لال سری ناتھ کے ساتھ کرکٹ کھیلتے تھے اور انھیں پیار سے ’سری ماما‘ کہہ کر پکارتے تھے۔ نیوزی لینڈ کے کپتان ٹام لیتھم نے بھی اچھی کپتانی کا مظاہر کرتے ہوئے گلین فلپس کو خوب استعمال کیا اور انھوں نے نیوزی لینڈ کو دو وکٹیں بھی دلوائیں۔ جواب میں نیوزی لینڈ نے مقررہ ہدف صرف 37ویں اوور میں صرف ایک وکٹ کے نقصان پر عبور کر لیا اور یوں ورلڈ کپ کا فاتحانہ آغاز کر دیا۔  میٹ رولر نے لکھا کہ راچن رویندرا نے 2019 کا ورلڈ کپ فائنل بنگلور کے ایک بار میں 19 سال کی عمر میں دیکھا اور اب چار سال بعد انھوں نے 2023 کے ورلڈ کپ کے افتتاحی میچ میں 82 گیندوں پر سنچری بنا ڈالی۔  مگر بعض صارفین نے یہ اظہار کیا کہ راچن رویندرا کو یہ اعتماد پاکستان کے خلاف وارم اپ میچ سے ملا۔ اسامہ نامی پاکستانی صارف نے کہا کہ ’ہم نے اس کھیل کو ایک اور سپر سٹار دیا ہے۔‘ خیال رہے کہ ورلڈ کپ کے اس وارم اپ میچ میں راچن رویندرا نے پاکستانی بولرز بشمول حارث رؤف کے خلاف 72 گیندوں پر 92 رنز کی اننگز کھیلی تھی جس میں 16 چوکے اور ایک چھکا شامل تھے۔  دلچسپ بات یہ ہے کہ راچن رویندرا نے نیوزی لینڈ کی اے ٹیم میں کھیلتے ہوئے اپنے لسٹ اے اور فرسٹ کلاس ڈیبیو پاکستان کے خلاف کیے تھے۔


Summary:
انڈیا میں پانچ اکتوبر(آج ) سے کرکٹ ورلڈ کپ میچز کا باقاعدہ آغاز ہو نے جا رہا ہے  لیکن کیا پاکستانیوں کو کرکٹ ورلڈ کپ دیکھنے کے لیے انڈیا کا ویزہ ملے گا یا نہیں؟
اس سوال کا جواب ہر وہ پاکستانی جاننا چاہتا ہے جو کرکٹ میچ انڈیا جا کر دیکھنے کی خواہش رکھتا ہے لیکن ابھی تک اس سوال کا جواب نہ تو انڈیا  سرکارنے دیا نہ ہی آئی سی سی نےگ

پاکستانی شائقین کو ویزوں کے اجرا پر انڈین حکام کی ’خاموشی‘ جو پاکستانیوں کو مایوس کر رہی ہے

’ویسے تو معلوم نہیں کب ہی انڈیا دیکھنے کا موقع ملے گا اور اگر انڈیا میں کرکٹ دیکھنے کو ملے تو کیا ہی بات ہے۔ لیکن مسئلہ یہ ہے کہ ابھی تک پاکستانیوں کے لیے انڈیا کا ویزہ ہی نہیں کھولا گیا ہے۔‘ کیا پاکستانیوں کو کرکٹ ورلڈ کپ دیکھنے کے لیے انڈیا کا ویزہ ملے گا یا نہیں؟ اس سوال کا جواب ہر وہ پاکستانی جاننا چاہتا ہے جو کرکٹ میچ انڈیا جا کر دیکھنے کی خواہش رکھتا ہے۔ لیکن ابھی تک اس سوال کا جواب نہ تو انڈیا  کی سرکار کی جانب سے آیا ہے اور نہ ہی آئی سی سی اس پر کوئی تسلی بخش جواب دے سکی ہے۔   تاہم چند روز قبل انڈین کرکٹ بورڈ ’بی سی سی آئ‘ی کی جانب سے سامنے آنے والے ایک بیان میں یہ  ضرور کہا گیا تھا کہ ’پاکستانی صحافیوں اور شائقین کو کتنے ویزے جاری کیے جائیں گے، اس ضمن میں ابھی کوئی فیصلہ نہیں کیا گیا ہے تاہم وزارتِ خارجہ اور آئی سی سی کے ساتھ مل کر ویزوں کی تعداد پر کام کیا جا رہا ہے۔‘‘ پاکستان کرکٹ بورڈ کی جانب سے اس معاملے پر آئی سی سی کو ای میل بھی کی گئی ہے کہ جس میں انھوں نے ورلڈ کپ کی میزبانی کرنے والے ملک کے حوالے سے ضابطہ اخلاق (کوڈ آف کنڈکٹ) کا حوالہ دیتے ہوئے کہا ہے کہ پاکستانی صحافیوں اور شائقین کو ابھی تک ویزہ نہ دینا ’اصولوں کی خلاف ورزی‘ ہے۔ دوسری جانب پاکستانی میڈیا کے ایک نجی چینل سے تعلق رکھنے والی ماریہ راجپوت نے اسی مسئلے کو بیان کرتے ہوئے بتایا کہ ’ماضی قریب میں مجھے یاد ہے کہ آسٹریلیا کا ہمارا ویزہ تین دن میں آ گیا تھا جبکہ انڈیا کے ویزے کے لیے آئی سی سی کی جانب سے تصدیق شدہ صحافیوں کو بھی انڈیا نے ابھی تک ویزے جاری نہیں کیے ہیں۔‘ پاکستان کرکٹ بورڈ اور دفتر خارجہ کے کردار کے بارے میں بات کرتے ہوئے انھوں نے دعویٰ کیا کہ متعلقہ حکام کی جانب سے اس معاملے پر زور نہیں لگایا جا رہا ہے۔ ’ہم صحافیوں نے دفتر خارجہ کو بھی آئی سی سی سے منظور شدہ صحافیوں کی لسٹ دی تھی تاکہ اس معاملے کو حکومتی سطح پر اٹھایا جا سکے لیکن اس بات کو چار سے پانچ دن گزر چکے ہیں اور وہاں سے بھی کوئی جواب موصول نہیں ہوا ہے۔‘ اس معاملے پر پی سی بی کے ترجمان نے بی بی سی سے گفتگو کرتے ہوئے بتایا کہ پی سی بی جانب سے یہ معاملہ ایک سے زائد مرتبہ آئی سی سی کے ساتھ اٹھایا گیا ہے اور ہم نے انھیں دو سے تین مرتبہ ای میلز بھی کی ہیں۔ تاہم ہمیں اب یہ بتایا گیا ہے کہ ایک سے دو روز میں یہ مسئلہ حل ہو جائے گا جس کے بعد صحافیوں کے لیے انڈیا کے ویزے کا عمل شروع کر دیا جائے گا۔‘


انڈین کرکٹ سٹیڈیم میں پرندوں کے فضلے سے بھری سیٹیں: ’کم از کم ہم گراؤنڈز میں شادی والی کرسیاں استعمال نہیں کرتے‘

’ہماری کرسیاں صاف ہو جائیں گی۔ کم از کم ہم کرکٹ گراؤنڈز میں تماشائیوں کے بیٹھنے کے لیے شادی والی کرسیاں استعمال نہیں کرتے جنھیں پاکستان کے تین، چار بڑے سٹیڈیمز میں استعمال کیا جاتا ہے۔۔۔‘ یہ طنزیہ ٹویٹ ایک انڈین صارف نے پاکستان میں کرکٹ شائقین کی جانب سے کی جانے والی اس مسلسل تنقید کے جواب میں کی جو انڈین شہر حیدر آباد کے راجیو گاندھی انٹرنیشنل کرکٹ سٹیڈیم میں گندی سیٹوں کو ہدف تنقید بنائے ہوئے ہیں۔ دورانِ میچ کرکٹ تجزیہ کار اور کمنٹیٹر ونکاتیش کی جانب سے سماجی رابطوں کی ویب سائیٹ ’ایکس‘ پر سٹیڈیم میں تماشائیوں کے لیے نصب سیٹوں کی چند تصاویر پوسٹ کی گئیں جن میں دیکھا جا سکتا ہے کہ یہ سیٹیں کافی خستہ حال ہیں اور میچ سے قبل ان کی صفائی ستھرائی نہیں کی گئی جبکہ ان پر جا بجا پرندوں کا فضلہ بھی پڑا ہے۔ یہ تصاویر پوسٹ کرتے ہوئے ونکاتیش نے لکھا کہ ’اُپل سٹیڈیم میں زیادہ کچھ نہیں بدلا۔ کچھ ظاہری چمک دمک کے علاوہ تماشائیوں کے آرام کا مکمل خیال نہیں رکھا گیا۔‘  ’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا انڈین کرکٹ بورڈ نے ورلڈ کپ سے قبل کرکٹ سٹیڈیمز کی کروڑوں روپے کی لاگت سے تزین و آرائش کا اعلان کیا تھا، شاید یہی وجہ تھی کہ چند صارفین اس بات پر یقین نہیں کر پا رہے تھے کہ سیٹیں اتنی گندی ہو سکتی ہیں۔  ایسے ہی صارفین کو جواب دینے کے لیے ونکاتیش نے ایک اور تصویر پوسٹ کی جس میں ان سیٹوں کے سامنے وہ پاکستان اور آسٹریلیا کے تین اکتوبر کو ہونے والے وارم اپ میچ کا  ٹکٹ تھامے کھڑے ہیں۔ انڈین خبر رساں ادارے پریس ٹرسٹ آف انڈیا کے مطابق انڈیا اور آسٹریلیا کے درمیان دہلی سٹیڈیم میں رواں برس ہونے والی ٹیسٹ سیریز کے دوران بھی شائقین نے سٹیڈیم میں دستیاب سہولیات اور سیٹوں کے حوالے سے تنقید کرتے ہوئے بی سی سی آئی سے صورتحال کو بہتر بنانے کا مطالبہ کیا تھا۔ ورلڈ کپ 2023 کے آغاز سے چند ماہ قبل بی سی سی آئی نے ملک میں واقع چند بڑے سٹیڈیمز، جن میں ایونٹ کے بڑے مقابلے ہونا ہیں، کی تزین و آرائش اور وہاں شائقین کے لیے دستیاب سہولیات کو بہتر بنانے کے لیے 500 کروڑ روپے مختص کرنے کا اعلان کیا تھا۔ پریس ٹرسٹ آف انڈیا کی رپورٹ کے مطابق بی سی سی آئی نے دلی سٹیڈیم کی تزین و آرائش پر 100 کروڑ، حیدرآباد سٹیڈیم پر 117 کروڑ، کولکتہ کرکٹ سٹیڈیم پر 127 کروڑ، موہالی سٹیڈیم پر 79 کروڑ اور اسی طرح دیگر سٹیڈیمز پر رقم مختص کرنے کا فیصلہ کیا تھا۔


سمیع چوہدری کا کالم: ’روٹھی عادت کو منانا ناممکن بھی نہیں‘

جیت بھی ایک عادت سی ہوتی ہے۔ جب کسی ٹیم کو یہ عادت پڑ جائے تو پھر وہ ہار گوارا ہی نہیں کرتی بھلے کچھ بھی داؤ پہ نہ لگا ہو۔ کیونکہ بہرحال عادتیں بنانے اور بگاڑنے میں بہت وقت لگتا ہے۔ مگر یہ سب سہل پسندی اپنا کر بھی پیٹ کمنز فتح یاب ٹھہرے اور پہلے وارم اپ میچ کی طرح یہاں بھی پاکستان فتح سے روشناس نہ ہو پایا۔ سو، ایشیا کپ کے سپر فور مرحلے سے جو جیت کی عادت پاکستان سے چھوٹی تھی، وہ قریب چار ہفتے بعد بھی پلٹ کے نہیں دی۔  پاکستان کی کرکٹ تاریخ میں یہ غالباً پہلی نادر نظیر ہے کہ بلے بازی ایک تگڑا پہلو بن چکا ہے اور بولنگ کمزوری کو مائل ہے وگرنہ ہمیشہ یہ معاملہ الٹ رہا ہے کہ پاکستانی بولنگ ہی اس کرکٹ کلچر کی قوت رہی ہے جبکہ بیٹنگ عموماً ڈگمگاتی پگڈنڈیوں پہ چلتی نظر آئی ہے۔  اس ورلڈ کپ کا فارمیٹ ایسا ہے کہ ہر ٹیم کو ہر ٹیم سے کھیلنا ہے اور اس منظر نامے میں پاکستان کا سپن اٹیک بیشتر ٹیموں سے بہتر دکھائی نہیں دیتا۔ تھنک ٹینک کے لیے دو ریگولر سپنرز کا انتخاب بہرحال ایک معمہ ہو گا کہ محمد نواز کی لیفٹ آرم سپن اور تجربے پہ اسامہ میر کو کیسے فوقیت دی جائے، کیونکہ شاداب خان تو فارم سے قطع نظر الیون کا حصہ ہوں گے ہی۔ ماڈرن ون ڈے گیم میں لیفٹ آرم سپن کسی بھی الیون کے لیے ایک اہم مہرہ ہوا کرتی ہے۔ محمد نواز کا اضافی فائدہ یہ بھی ہے کہ وہ بولنگ میں تجربہ کار ہونے کے ساتھ ساتھ بلے بازی میں بھی کئی بار ترپ کا پتہ ثابت ہو سکتے ہیں۔ سو، تھنک ٹینک کے لیے بڑا عقدہ یہی ہو گا کہ وہ تین آپشنز میں سے دو ریگولر سپنرز کا انتخاب کس بنیاد پہ کریں۔  اگرچہ افتخار احمد اور سلمان آغا کی شکل میں پاکستان کو سپن کے جزو وقتی وسائل بھی دستیاب ہیں مگر ورلڈ کپ جیسے اہم ایونٹ میں جب جیت ہاتھوں سے سرکنے لگے گی تو وہاں ضرورت کل وقتی ماہر کی ہی ہو گی نہ کہ پارٹ ٹائم آپشن قابلِ ترجیح ٹھہرے گا۔  بہت دن نہیں گزرے کہ پاکستان فارمیٹ کی نمبر ون ٹیم ہوا کرتا تھا مگر ورلڈ کپ سے عین پہلے نہ صرف وہ رینکنگ چھن گئی بلکہ پاکستانی اوپنرز کی تکنیکی کجیاں بھی عیاں ہونے لگی ہیں۔ ایسے میں حل یہی بچتا ہے کہ توقعات کا بوجھ کاندھے سے اتار پھینکا جائے اور بھلے ناقابلِ اعتبار کہلائیں، نیچرل گیم کے ہمراہ آگے بڑھا جائے۔ بالآخر پاکستان کرکٹ کی رِیت یہی رہی ہے کہ جب کسی گنتی میں نہ رہیں، تبھی یہ ابھر کر سامنے آیا کرتے ہیں اور دنیا کے لیے حیرت کا سامان بن جاتے ہیں۔ اگر توقعات کا بوجھ ہمراہ نہ ہوا اور الیون کا چناؤ دانشمندانہ ہوا تو جیت کی روٹھی عادت کو منانا ناممکن بھی نہیں ہے۔


ورلڈ کپ وارم اپ میچ میں آسٹریلیا کی پاکستان کو شکست: ’بابر اعظم اب ’ریڈ ہاٹ فارم‘ میں لگتے ہیں‘

ورلڈ کپ کے دوسرے وارم اپ میچ میں آسٹریلیا نے پاکستان کو 14 رنز سے شکست دے دی ہے۔ آسٹریلیا نے پہلے کھیلتے ہوئے 351 رنز بنائے اور جواب میں پاکستان کی  پوری ٹیم 337 رنز بنا کر اڑتالیسویں اوور آؤٹ ہو گئی۔ انڈین شہر حیدرآباد میں کھیلے جانے والے اس وارم اپ میچ میں آسٹریلیا نے پاکستان کے خلاف ٹاس جیت کر بیٹنگ کا فیصلہ کیا اور مقررہ 50 اوورز میں سات وکٹوں کے نقصان پر 351 رنز بنائے۔  گلین میکسویل 77 رنز بنا کر نمایاں سکورر رہے جبکہ کیمرون گرین 50 رنز بنا کر ناٹ آؤٹ رہے۔ ڈیوڈ وارنر اور جوش انگلس نے 48 ،48 رنزکی اننگز کھیلی جبکہ  مارنس لبوشان نے 40، مچل مارش نے 31 اور سٹیو سمتھ نے 27 رنز بنائے۔ آسٹریلیا کے مارنس لبوشان نے تین پاکستانی کھلاڑیوں کو پویلین کی راہ دکھائی۔ پیٹ کمنز نے چھ اوور میں 34 رنز دے کر دو وکٹیں حاصل کیں۔ گلین میکسویل اور شان ایبٹ نے ایک، ایک وکٹ حاصل کی۔ مچل مارش کو بھی دو کامیابیاں ملیں۔ سٹیو سمتھ اور ڈیوڈ وارنر کوئی وکٹ حاصل نہیں کر سکے۔   آج پاکستانی ٹیم کی قیادت بابر اعظم کے بجائے شاداب خان کر رہے تھے۔ پاکستان کا آسٹریلیا کے 352 رنز کے تعاقب میں آغاز اتنا اچھا نہیں رہا۔ فخر زمان 22 جبکہ امام الحق صرف 16 رنز ہی بنا سکے۔ عبداللہ شفیق نے 12 رنز بنائے۔ پاکستان کی طرف سے بابر اعظم نے سب سے زیادہ 90 رنز بنائے۔ افتخار احمد 83 رنز بنا کر آؤٹ ہوئے۔  اسامہ میر نے آج کے میچ پانچ اوورز میں 31 رنز دے کر دو وکٹیں حاصل کیں۔  محمد نواز، شاداب خان، حارث رؤف اور محمد وسیم کے حصے میں ایک ایک وکٹ آئی۔ شاہین شاہ آفریدی نے چھ اوورز میں 25 رنز دیے مگر انھیں آج کوئی کامیابی حاصل نہ ہو سکی۔  سوشل میڈیا پر صارف اسامہ نے بابر اعظم کی اننگز کی تعریف کرتے ہوئے ان کی تصویر کے نیچے لکھا کہ ایلن مسک کو اب لائیک کا بٹن تبدیل کر دینا چاہیے۔  حمزہ نامی صارف نے تو کمنٹری سے بابر اعظم کے لیے وہ لائن ہی ٹویٹ کر دی جس کے مطابق ’ہمیں بابراعظم کو دنیا بھر میں حاصل ہونے والی پذیرائی پر داد دینی ہو گی۔ پاکستان کے باہر بہت سے لوگ صرف بابر اعظم کو دیکھنے کے لیے اپنے ٹی وی سیٹ آن کرتے ہیں۔‘ سوشل میڈیا پر سابق آسٹریلین کھلاڑی اور کمنٹیٹر میتھیو ہیڈن کی کمنٹری کا چرچا ہے۔ انھوں نے رمیز راجہ کے ساتھ کمنٹری کے دوران پاکستانی کھلاڑیوں کے نظم و ضبط کی تعریف کی اور یہ بھی رائے دی کہ پاکستان کی ٹیم کا جذبہ اسلام ہے اور یہی وہ چیز ہے جو انھیں ڈسپلن اور باہمی عزت و احترام سکھاتی ہے۔


Summary: انڈیا کے ٹیکس محکمے نے انڈین کرکٹ ٹیم کی سپانسر کمپنی ڈریم 11 کو تقریباً 17 ہزار کروڑ روپے کے ٹیکس کا نوٹس دیا ہے۔ٹیکس حکام کے مطابق ڈریم الیون کی کپمنیاں گیمبلنگ سروسز چلا رہی تھیں اس لیے ان کمپنیوں کو  مجموعی آمدنی پر 28 فی صد ٹیکس ادا کرنا ہو گا۔

’ڈریم 11‘ کو 17 ہزار کروڑ روپے ٹیکس کا نوٹس: انڈین کرکٹ ٹیم کی سپانسر کمپنیاں ڈوب کیوں جاتی ہیں؟

انڈیا کے ٹیکس محکمے نے انڈین کرکٹ ٹیم کی سپانسر کمپنی ’ڈریم 11‘ کو تقریباً 17 ہزار کروڑ روپے ٹیکس ادائیگی کا نوٹس دیا ہے۔ ٹیکس کا نوٹس موصول ہونے کی خبر سامنے آنے کے بعد ’ڈریم 11‘ کے حصص کی قیمتوں میں گراوٹ آئی تھی۔ یاد رہے کہ انڈین حکومت نے آن لائن گیمبلنگ اور کسینو وغیرہ پر  28 فیصد ٹیکس نافذ کر رکھا ہے۔  ٹیکس حکام کا کہنا ہے کہ ’ڈریم 11‘ کی ذیلی کپمنیاں گیمبلنگ (جُوا) سروسز چلا رہی تھیں اس لیے ان کمپنیوں کو  اپنی مجموعی آمدن پر 28 فیصد ٹیکس ادا کرنا ہو گا۔  ’ڈریم 11‘ کو ٹیکس کے نوٹس کے بعد سوشل میڈیا پر کئی صارفین نے تبصرے کرتے ہوئے لکھا کہ یہ پہلا موقع نہیں ہے جب انڈین کرکٹ ٹیم کو سپانسر کرنے والی کمپنی مشکل میں پڑی ہے۔  گذشتہ 15 برس میں کئی بڑی کمپنیاں انڈین کرکٹ ٹیم کو سپانسر کرنے کے بعد بُرے دور سے گزری ہيں۔ ایک طویل عرصے تک کرکٹ ٹیم کو سپانسر کرنے والی ’سہارا انڈیا‘ کمپنی اب دیوالیہ ہو چکی ہے اور اس کے مالک کو کمپنی کے صحیح اعداد وشمار چھپانے اور صارفین کو دھوکہ دینے کے الزام میں جیل بھی ہوئی تھی۔ اسی طرح ’سٹار سپورٹس‘ چینل نے بھی بہت لمبے عرصے تک انڈین کرکٹ ٹیم کو سپانسر کیا تھا۔ اس نے اس وقت کرکٹ کی تاریخ میں سب سے زیادہ بولی لگا کر کرکٹ میچوں کی نشریات کے سب سے بڑے حقوق حاصل کیے تھے۔  چین کی موبائل کمپنی ’اوپو‘ نے بھی کچھ عرصے تک انڈین کرکٹ ٹیم کو سپانسر کیا لیکن چین سے انڈیا کے تعلقات خراب ہونے کے بعد انڈیا میں چین کی مصنوعات کا بائیکاٹ شروع ہوا جس کے نتیجے میں یہ کمپنی بھی اب زبوں حالی کا شکار ہے۔ اور اب کرکٹ ٹیم کی نئی سپانسر کمپنی ڈریم الیون کو ہزاروں کروڑ روپے  کے ٹیکس کا نوٹس آ گیا ہے جس کے بعد اس کے حصص بھی زوال پذیر ہیں۔ ’تصور یہ ہے کہ کسی بھی کرکٹر سے وابستہ ہونے کے بعد اس کمپنی کو فوراً لائم لائٹ مل جاتی ہے اور اس سے بازار سے پیسہ جمع کرنا بھی آسان ہو جاتا ہے لیکن ایک مرحلے کے بعد پتہ چلتا ہے کہ جو پیسہ کرکٹر اور کرکٹ پر خرچ کیا گیا ہے وہ زیادہ تھا اور مارکیٹ ویلیو کے برعکس تھا۔‘ وہ کہتے ہیں کہ ’اگر کمپنی مالی طور پر مضبوط نہیں ہے تو ان کے ڈوبنے کا خطرہ رہتا ہے۔ سیم سنگ، ایل جی اور پی ٹی ایم جیسی بڑی کمپنیاں اس معاملے میں کامیاب رہیں۔ آدھی کمپنیاں اس لیے نہیں ڈوبتیں کہ کرکٹ کو برانڈ ایمبسڈر بنانے میں کوئی نقصان ہے بلکہ وہ اس لیے ڈوب جاتی ہیں کہ ان کے پاس اتنے پیسے ہوتے نہیں ہیں اور وہ رسک لے لیتی ہیں۔‘


سکندری ران، پتھر گوشت اور حلیم کے ساتھ پاکستانی ٹیم کی حیدرآباد کے نظام خاندان میں بھی دلچسپی

ورلڈ کپ کھیلنے کے لیے انڈیا آنے والی پاکستانی ٹیم نے سنیچر کو حیدر آباد میں سیر و تفریح کی اور ایک ریسٹورنٹ میں کھانے کا لطف اٹھایا۔ ٹیم نے اتوار کو تین گھنٹے تک پریکٹس بھی کی۔ پاکستان کرکٹ ٹیم نے سوشل میڈیا پر ایک ویڈیو شیئر کی ہے جس میں ٹیم ایک ریسٹورنٹ میں کھانے سے لطف اندوز ہوتی نظر آ رہی ہے۔ پاکستانی کرکٹ ٹیم سنیچر کو رات کے کھانے کے لیے اپنے ہوٹل سے چالیس کلومیٹر دور گولکنڈہ ریزورٹ میں واقع ’جیول آف نظام‘ ریستوران پہنچی۔ ٹیم کے ڈنر کے دوران موجود ریزورٹ کے منیجر رمیش کمار نے بی بی سی کو بتایا کہ پاکستانی کھلاڑیوں کو ’سکندری ران‘ سب سے زیادہ پسند آئی ہے۔ ’یہ ایک خاص ڈش ہے جس میں چھوٹے دنبے کی پوری ٹانگ کھانے کے لیے پیش کی جاتی ہے۔‘ رمیش کے مطابق پاکستانی کرکٹرز نے ’پتھر گوشت‘ کی بہت تعریف کی۔ یہ ایک خاص ڈش ہے جسے پتھر پر پکایا جاتا ہے۔ رمیش کمار نے بتایا کہ پاکستانی کھلاڑی حلیم کو سب سے زیادہ پسند کرتے ہیں اور بابر اعظم، رضوان اور شاہین سمیت بیشتر کھلاڑیوں نے حلیم دو بار منگوایا۔ پاکستانی ٹیم کو سفید پیاز سے تیار کی جانے والی سویٹ ڈش ’انوکھی کھیر‘ پیش کی گئی۔ رمیش کے مطابق کھلاڑیوں نے بھی اسے بہت پسند کیا۔ رمیش کے مطابق ڈنر کے دوران پاکستانی کھلاڑیوں نے عملے سے بات چیت بھی کی جبکہ کئی کھلاڑیوں نے حیدرآباد کے نظام خاندان کے بارے میں جاننے میں دلچسپی ظاہر کی۔ جب ٹیم کھانے کے بعد واپس آ رہی تھی تو ریزورٹ میں ٹھہرے کچھ مہمانوں نے کھلاڑیوں سے آٹو گراف بھی لیے۔ پاکستان ٹیم کی میزبانی کرنے والے رمیش کمار اور ان کے ساتھی بھی اس سے مختلف نہیں ہیں۔ پاکستانی کھلاڑیوں کی مہمان نوازی کرنے والے رمیش کمار اور ان کے ساتھی کہتے ہیں کہ ٹیم انڈیا کو میدان میں مہمانوں کے ساتھ کوئی رعایت نہیں کرنی چاہیے۔ پاکستانی ٹیم جب بھی انڈیا آتی ہے تو ٹیم سے جڑی ہر چیز بحث میں رہتی ہے اور اس کے میچز کے بارے میں تجسّس بھی بڑھ جاتا ہے۔ کیا پاکستانی کرکٹرز نے ڈنر کے دوران انڈیا کے ساتھ میچ کے بارے میں کچھ بات کی؟ رمیش کہتے ہیں کہ کرکٹ کی بات کم اور کھانے کی بات زیادہ ہوئی۔ رمیش شاہین آفریدی اور بابر اعظم کے مداح ہیں اور دونوں کھلاڑیوں نے ایک ساتھ تصویر کلک کرنے پر انھیں مایوس نہیں کیا۔ خبر رساں ایجنسی پی ٹی آئی کی رپورٹ کے مطابق ورلڈ کپ کھیلنے کے لیے انڈیا آنے والی کسی بھی ٹیم کے مینو میں گائے کا گوشت نہیں ہو گا۔ ریسٹورنٹ میں ڈنر سے قبل پاکستان ٹیم کی جانب سے کسی خاص کھانے کی فرمائش نہیں کی گئی تھی۔ یاد رہے کہ حیدرآباد کا کھانا بہت مسالہ دار ہوتا ہے لیکن پاکستان ٹیم کے لیے مسالے کو تھوڑا ہلکا رکھا گیا تھا۔


Summary: ایک طویل عرصے سے اہم ٹورنامنٹ جیتنے میں ناکامی انڈین شائقین کے لیے مایوسی کہ وجہ ہے۔ عجیب بات یہ ہے کہ 2013 سے انڈیا ہر ٹورنامنٹ کے آغاز میں فیورٹ ہوتی لیکن فائنل یا اس سے قبل ہی ناکام ہو جاتی ہے۔

ورلڈکپ 2023: ٹیلنٹ سے بھرپور انڈین کرکٹ ٹیم کے ساتھ ’چوکر‘ کا لفظ کیوں جڑ گیا؟

یہ طنزیہ نام کرکٹ کی دنیا میں عام طور پر جنوبی افریقہ کی ٹیم کے لیے استعمال ہوتا رہا جو 1995 سے 2015 تک ہر اہم ٹرافی کے آخری لمحات میں ناکام ہو جاتے تھے۔ تاہم 2013 میں چیمپیئنز ٹرافی جیتنے کے بعد سے یہ نام انڈیا کے ساتھ جڑ گیا جس کی وجہ اہم آئی سی سی ٹورنامنٹس میں برے طریقے سے ناکامی تھی۔ 2013 سے دو ہی سال قبل انڈیا نے کرکٹ ورلڈ کپ جیتا تھا اور اس سے چار سال قبل ایم ایس دھونی کی بطور کپتان پہلی مہم میں انڈیا نے بنا کسی بڑے سٹار کے پہلا ٹی ٹوئنٹی ورلڈ کپ بھی جیتا تھا۔ فتوحات کی ہیٹ ٹرک نے ایک جانب ایم ایس دھونی کو ایک عظیم رتبہ دیا تو وہیں انڈیا میں کرکٹ کے ٹیلنٹ اور وسعت کو بھی پہچان ملی۔ انڈیا کرکٹ کی دنیا کی سب سے بڑی طاقت صرف اس لیے نہیں کہ یہ عالمی طور پر اس کھیل سے جڑے 70 فیصد منافع کی وجہ ہے بلکہ طویل عرصے تک یہ دنیا میں کرکٹ کی بہترین ٹیم بھی رہی جو رینکنگ کے ہر درجے میں اول رہی۔ انڈیا میں کرکٹ تو مضبوط ہوئی ہے لیکن ایک طویل عرصے تک اہم ٹورنامنٹ جیتنے میں ناکامی شائقین کے لیے مایوسی کہ وجہ ہے۔ عجیب بات یہ ہے کہ 2013 سے انڈیا ہر ٹورنامنٹ کے آغاز میں فیورٹ ہوتی ہے لیکن فائنل یا اس سے قبل ہی ناکام ہو جاتی ہے۔ کسی نہ کسی طریقے سے یہ تمام عوامل ہی انڈیا کی ٹیم کی کارکردگی پر اثرانداز ہوئے ہیں۔ لیکن انڈیا تمام ٹورنامنٹ کے ناک آؤٹ مرحلے تک پہنچا ہے تو شاید یہ کہنا درست ہو گا کہ مسئلے کی جڑ کہیں اور چھپی ہوئی ہے۔ بڑے ٹورنامنٹ جیتنے کے لیے صرف ٹیلنٹ کافی نہیں ہوتا۔ اس کا دارومدار اس بات پر ہوتا ہے کہ کھلاڑی مختلف عوامل، جیسا کہ پچ، سے کتنی جلدی واقف ہوتے ہیں اور ٹیم انتظامیہ مختلف حریفوں کے لیے کس طرح ٹیم کو تیار کرتی ہے۔ سب سے اہم بات یہ کہ کھلاڑی، انفرادی اور مجموعی اعتبار سے، میدان اور میدان سے باہر مشکل حالات سے کیسے نبرد آزما ہوتے ہیں۔ انڈیا کے سابق کپتان اور چیف کوچ روی شاستری کہتے ہیں کہ انفرادی کھیلوں میں کھلاڑی کو اکیلے ہی دباؤ برداشت کرنا ہوتا ہے لیکن ایسے کھیل جن میں ٹیم شرکت کرتی ہے یہ معاملہ پیچیدہ اس لیے ہو جاتا ہے کیوں کہ ہر کھلاڑی کو اجتماعی جیت کے لیے اپنی بہترین کارکردگی دکھانا ہوتی ہے یا پھر چند کھلاڑیوں کو ایسے کھلاڑیوں کی جگہ لینا پڑتی ہے جن کے لیے وہ دن اچھا ثابت نہیں ہوتا۔  اگلے سات سے آٹھ ہفتوں کے دوران انڈیا کی ٹیم ان متعدد چینلجز کا سامنا کیسے کرتی ہے، یہ دیکھنا باقی ہے اور اسی سے طے ہو گا کہ انڈیا اس بار چیمپیئن بنے گا یا ’چوکر۔‘


Summary: جانیے کہ پاکستان انڈیا میں منعقدہ کرکٹ ورلڈ کپ میں اپنے میچ کب اور کہاں کھیلے گا اور دیکھیے ان گراؤنڈز کی فہرست پر جہاں پاکستان ورلڈ کپ 2023 میں اپنے میچ کھیلنے جا رہا ہے اور یہ بھی جانیے کہ پاکستان کی وہاں کارکردگی کیسی رہی ہے۔

ورلڈ کپ 2023: پاکستان کرکٹ کے عالمی مقابلوں میں اپنے میچ کب اور کہاں کھیلے گا؟

پاکستان کی کرکٹ ٹیم ویزوں کے اجرا میں تاخیر کا سامنا کرنے کے باوجود ورلڈ کپ 2023 میں شرکت کے لیے انڈیا پہنچ چکی ہے۔ پاکستان کی کرکٹ ٹیم اس سے پہلے سنہ 13-2012 میں ون ڈے سیریز کھیلنے کے لیے انڈیا گئی تھی اور ان مقابلوں میں پاکستان نے انڈیا کو تین صفر سے شکست دی تھی۔ اس کے بعد سے دونوں ممالک کی حکومتوں کے درمیان سیاسی تناؤ کے باعث پاکستان اور انڈیا ایک دوسرے کے ملک میں جا کر سیریز کھیلنے سے انکار کرتے رہے ہیں۔  دیگر ممالک کے کھلاڑیوں کو جہاں آئی پی ایل میں کرکٹ کھیل کر انڈیا کے تمام گراؤنڈز کی کنڈیشنز میں کھیلنے کا موقع ملتا ہے وہیں پاکستانی کھلاڑی ایسا اس لیے نہیں کر سکتے کیونکہ ان پر آئی پی ایل کے پہلے ایڈیشن کے بعد سے ٹورنامنٹ کھیلنے پر پابندی عائد ہے۔ آئیے نظر دوڑاتے ہیں ان گراؤنڈز کی فہرست پر جہاں پاکستان ورلڈ کپ 2023 میں اپنے میچ کھیلنے جا رہا ہے۔ یہ بھی جانتے ہیں کہ پاکستان کی یہاں کارکردگی کیسی رہی ہے، یہاں کی کنڈیشنز کیسی ہیں اور ان میں کتنے تماشائیوں کے بیٹھنے کی گنجائش ہے۔  پاکستان ورلڈ کپ میں اپنا پہلا میچ نیدرلینڈز کے خلاف چھ اکتوبر کو اسی میدان پر کھیلنے جا رہا ہے۔  پاکستان ورلڈ کپ میں اپنے پہلے دو میچ یعنی نیدرلینڈز اور سری لنکا کے خلاف چھ اور 10 اکتوبر کو اسی گراؤنڈ پر کھیلے گا۔  اس گراؤنڈ کی تاریخ بہت دلچسپ ہے اور یہاں پاکستان اور انڈیا کے درمیان کئی تاریخی میچ ہو چکے ہیں۔ سنہ 1987 کی ٹیسٹ سیریز میں سنیل گواسکر نے اپنا آخری ٹیسٹ اسی گراؤنڈ پر پاکستان کے خلاف کھیلا تھا اور ایک مشکل پچ پر 96 رنز کی عمدہ اننگز کھیلی تھی۔ پاکستان نے یہ میچ 16 رنز سے جیت لیا تھا۔  اسی طرح انضمام الحق نے اسی گراؤنڈ پر اپنے کریئر کا 100واں ٹیسٹ کھیلا تھا اور پہلی اننگز میں 184 رنز بنائے تھے۔ یونس خان نے اس میچ میں 284 رنز کی شاندار اننگز کھیلی تھی اور پاکستان یہ میچ 168 رنز سے جیتنے میں کامیاب ہوا تھا اور یوں یہ سیریز بھی اپنے نام کر لی تھی۔  یہ وہی گراؤنڈ ہے جہاں پاکستان کے مایہ ناز اوپنر سعید انور نے سنہ 1997 میں انڈیپینڈینس کپ کے میچ میں 194 رنز کی ریکارڈ اننگز کھیلی تھی جو ایک عرصے تک عالمی ریکارڈ بھی رہا تھا۔  اس تاریخی میدان پر پاکستان ورلڈ کپ میں دو میچ کھیلے گا۔ 31 اکتوبر کو پاکستان کا بنگلہ دیش سے اس میدان پر مقابلہ ہو گا جبکہ 11 نومبر کو پاکستان اور نیوزی لینڈ یہاں آمنے سامنے ہوں گے۔  پاکستان کرکٹ کی کولکتہ کے ایڈن گارڈنز سے متعدد یادیں جڑی ہیں۔ یہاں پاکستان کا ون ڈے ریکارڈ بہت اچھا رہا ہے اور  اسے کبھی بھی انڈیا سے شکست کا سامنا نہیں کرنا پڑا۔


بریانی، بٹر چکن، مچھلی یا پھر بیف۔۔۔ حیدرآباد میں پاکستان کرکٹ ٹیم کے مینیو میں کیا شامل ہے؟

یہاں تک کہ پاکستان کرکٹ ٹیم کے ٹوئٹر ہینڈل سے بھی اس بابت ایک ٹویٹ کی گئی اور بتایا گیا کہ پاکستانی ٹیم کو انڈیا میں کھانے میں کیا ملے گا۔ ورلڈ کپ کے لیے انڈیا آنے والی کسی بھی ٹیم کو بیف یعنی بڑے جانور یا گائے کا گوشت پیش نہیں کیا جا رہا۔ خبر رساں ادارے پریس ٹرسٹ آف انڈیا کے مطابق تمام ٹیموں کے لیے بیف کی عدم موجودگی میں مختلف النوع مینیو تیار کیا گیا ہے۔  پریس ٹرسٹ آف انڈیا کی رپورٹ میں کہا گیا ہے کہ پاکستانی ٹیم کے لیے ابلے باسمتی چاولوں کو بھی مینیو میں شامل کیا گیا ہے۔ اگر کھلاڑی ہلکا پھلکا کھانا چاہتے ہیں ان کے لیے سپیگیٹی اور سبزی پلاؤ بھی دستیاب ہوں گے۔ واضح رہے کہ انڈیا میں گائے کو مقدس مانا جاتا ہے اس لیے ملک کے بہت سے حصوں میں اس کو ذبح کرنے پر پابندی ہے جبکہ چند حصوں میں بڑے پیمانے پر اس کا استعمال بھی کیا جاتا ہے۔ حیدرآباد میں پاکستانی ٹیم کے مینیو پر تنقید کرتے ہوئے ماسٹر وی جے این نامی صارف نے لکھا کہ ’اس ملک کی ثقافت میں شامل ایک بڑا حصہ بیف کھاتا ہے۔ یہ آج بھی انڈیا سے سب سے زیادہ برآمد کیا جاتا ہے اور انڈیا میں اسے کھایا بھی جاتا ہے۔ اسے دوسری ٹیم کے کھلاڑیوں کے مینیو سے ہٹانا عدم تحفظ کی انتہا ہے۔‘ لیکن صحافی فرید خان نے لکھا کہ ’اگر انڈیا میں ورلڈ کپ کے دوران بیف پیش نہیں کیا جا رہا تو اس میں کوئی مذائقہ نہیں۔ یہ تمام ٹیموں کے لیے ہے، صرف پاکستانی ٹیم کے لیے نہیں۔ انشمن سنگھ نامی ایک انڈین صارف نے لکھا کہ ’مجھے یقین ہے کہ پاکستانی ٹیم کے پاس اپنا ماہر غذائیت ہو گا جو کھانے کا مینیو تیار کرنے میں بڑا کردار ادا کرتا ہے۔ مجھے یقین ہے کہ مہمانوں کی درخواست کو ہوٹل والے پورا کرنے کی کوشش کریں گے۔‘ یا د رہے کہ پاکستان کرکٹ ٹیم سنہ 2016 کے ٹی 20 ورلڈ کپ کے بعد پہلی بار انڈیا آئی ہے اور سوائے دو کھلاڑیوں کے  باقی تمام کھلاڑی پہلی بار ہی انڈیا آئے ہیں۔ پاکستان کی ٹیم اب اپنا اگلا وارم اپ میچ آسٹریلیا کے خلاف تین اکتوبر کو کھیلے گی جبکہ چھ اکتوبر کو وہ نیدرلینڈز کے خلاف ورلڈ کپ کا اپنا پہلا میچ کھیل رہی ہے۔ اس کا دوسرا میچ بھی حیدرآباد میں ہے جو 10 اکتوبر کو سری لنکا کے خلاف ہے۔ پاکستان کی ٹیم انڈیا کے خلاف 14 اکتوبر کے میچ کے لیے حیدرآباد سے احمد آباد روانہ ہوگی۔ اس طرح وہ دو ہفتوں تک حیدرآباد میں ہی ہو گی جو کہ اپنی تہذیب و ثقافت کے ساتھ ساتھ اپنے کھانوں کے لیے بھی مشہور ہے۔


Summary: سعود شکیل نے سپنرز اور فاسٹ بولرز دونوں کو ہی عمدہ انداز میں کھیلا اور ان کی شاندار انگز کے باعث پاکستان ایک نیوزی لینڈ کو ایک اچھا ہدف دینے میں کامیاب ہوا۔

سعود شکیل پاکستان کی وائلڈ کارڈ انٹری: ’سعود بائیں ہاتھ سے بلے بازی کرنے والے بابر ہیں‘

کرکٹ ورلڈ کپ 2023 کے باقاعدہ آغاز سے قبل انڈیا کے شہر حیدر آباد میں نیوزی لینڈ کے خلاف وارم اپ میچ میں اگرچہ پاکستان کو ایک بڑا ہدف دینے کے باوجود پانچ وکٹوں سے شکست کا سامنا کرنا پڑا ہے پاکستان نے پہلے بیٹنگ کرتے ہوئے پانچ وکٹوں کے نقصان پر 345 رنز بنائے لیکن نیوزی لینڈ نے مطلوبہ ہدف اپنے بلے بازوں کی جارحانہ بیٹنگ کی بدولت 44ویں اوور میں ہی حاصل کر لیا۔ کراچی سے تعلق رکھنے والے سعود شکیل نے اپنے ون ڈے کریئر کا آغاز اگرچہ 2021 میں انگلینڈ کے خلاف کارڈف میں کھیلے گئے میچ سے کیا تھا لیکن وہ دو برس سے زیادہ عرصے میں صرف چھ میچوں میں ہی پاکستان کی نمائندگی کر سکے ہیں۔ عاطف نواز نامی صارف نے 53 گیندوں پر 75 رنز کی ان کی شاندار اننگز کی تعریف کرتے ہوئے لکھا کہ ’سعود شکیل کی ایک متاثر کن اور دلکش اننگز۔ سعود کے جانب سے اننگز کے اختتام پر کھیلے جانے والے کچھ سٹروکس بہت عمدہ تھے۔ ان کی اونچی ڈرائیوز، اور جارحانہ بلے بازی کو دیکھنا انتہائی خوشگوار تھا، اب مجھے یقین ہے کہ وہ پاکستان کے لیے پلیئنگ الیون میں شامل ہوں گے۔‘ پاکستان کی جانب سے نیوزی لینڈ کے خلاف ہونے والے اس وارم آپ میچ میں پاکستانی وکٹ کیپر محمد رضوان نے بھی 94 گیندوں کا سامنا کرتے ہوئے 103 رنز کی شاندار انگز کھیلی، مگر اُنھوں نے اننگز مکمل ہونے کے بعد انٹرویو میں اپنی اننگز کو تو رکھا ایک جانب مگر بات کی سعود شکیل کی بیٹنگ کی۔ رضوان نے کہا کہ ’سعود شکیل نے شاندار فارم کا مظاہرہ کیا اور شاندار پرفارمنس دی۔ ون ڈے فارمیٹ میں ’سٹینڈ آؤٹ کھلاڑی‘ کے طور پر ان کی صلاحیت کا اندازہ لگانا دلچسپ ہے۔‘ ’ینگ یو‘ نامی صارف نے بھی سعود شکیل کی دو انتہائی شاندار سٹروک کھیلتے ہوئے تصاویر شیئر کیں اور لکھا ’سعود شکیل بائیں ہاتھ سے بلے بازی کرنے والے بابر ہیں، ان کے چھکے انتہائی خوبصورت تھے اور کور کی جانب جو انھوں نے سٹروکس کھیلے اُن کا تو کیا ہی کہنا۔ کیا سکون تھا، کیا میں خواب تو نہیں دیکھ رہا؟‘ سعود شکیل نے سپنرز اور فاسٹ بولرز دونوں کو ہی عمدہ انداز میں کھیلا اور ان کی شاندار اننگز کے باعث پاکستان نیوزی لینڈ کو ایک اچھا ہدف دینے میں کامیاب ہوا، مگر کیا کریے پاکستانی بولرز کا! سعود شکیل نے فرسٹ کلاس کرکٹ میں بھی رنز کے انبار لگائے ہیں۔ 65 فرسٹ کلاس میچوں میں انھوں نے 16 سنچریوں اور 23 نصف سنچریوں کی مدد سے 4844 رنز بنائے ہیں۔ فرسٹ کلاس کرکٹ میں ان کا ٹاپ سکور 187 تھا۔


Summary: سنجے منجریکر لکھتے ہیں کہ ’ونود کامبلے کمرے میں داخل ہوئے تو اجے جدیجا نے انھیں ٹیم کی شکست پر کھلے عام رونے پر آڑے ہاتھوں لیا۔ انھیں کامبلے کا اپنے جذبات پر قابو نہ رکھنا پسند نہیں آیا تھا لیکن شاید کامبلے کو مایوسی ہوئی کہ انھوں نے انڈیا کے لیے میچ بچانے والی اننگز کھیلنے کا موقع گنوا دیا۔

جب انڈین کرکٹر ونود کامبلے ورلڈ کپ کا سیمی فائنل ہارنے پر 60 ہزار تماشائیوں کے سامنے رو پڑے

سنجے منجریکر لکھتے ہیں کہ ’میں نے سری ناتھ کی گیند پر کالوویترنا کا تھرڈ مین پر گولڈن ڈک پر کیچ لیا اور وینکٹیش پرساد نے جے سوریا کا کیچ لیا۔ اس کے بعد ہمیں سمجھ نہیں آرہا تھا کہ کیا کریں۔ مہابھارت میں ابھیمنیو کی طرح، ہم نے اپنے آپ کو اہداف کی بھول بھلیوں میں داخل ہونے کی تربیت دی تھی لیکن ہم نے خود کو ان بھول بھلیوں سے باہر آنے کے لیے تیاری نہیں کی تھی۔‘ ٹنڈولکر لکھتے ہیں کہ ’جے سوریا اپنے بائیں ہاتھ سے سپن بولنگ کر رہے تھے۔ ان کی ایک گیند میرے پیڈ سے ٹکرا کر آن سائیڈ کی جانب مڑ گئی، میں نے سوچا کہ تیز رن کی گنجائش ہے اس لیے میں کریز سے باہر نکل آیا لیکن پھر میں نے دیکھا کہ گیند وکٹ کیپر کالوویترنا کے بہت قریب آ کر رک گئی تھی۔ میرے پاس نہ تو رنز بنانے کا وقت تھا اور نہ ہی کریز پر واپس آنے کا۔ وکٹ کیپر کالوویترنا نے لمحہ بھر بھی ضائع نہیں کیا اور وکٹیں بکھیر دیں۔ میں تھرڈ امپائر کے فیصلے کا انتظار کیے بغیر پویلین کی جانب چل پڑا کیونکہ مجھے معلوم تھا کہ میں آؤٹ ہو چکا ہوں۔ جب میں پویلین کی طرف بڑھ رہا تھا تو مجھے اندازہ تھا کہ میرے بعد بلے بازوں کے لیے راستہ آسان نہیں ہوگا۔‘ سنجے منجریکر لکھتے ہیں کہ ’جب کمار دھرما سینا نے ایک آف بریک گیند اظہرالدین کو پھینکی تو یہ آف سٹمپ کے باہر لگی جسے وکٹ کیپر کالوویترنا نے سینے کے اونچائی اور لیگ سائیڈ پر پکڑا۔ اس گیند کو وائیڈ قرار دیا گیا تھا لیکن اس کے بعد دھرماسینا کے چہرے پر نظر آنے والی مسکراہٹ کو میں کبھی نہیں بھول سکتا۔‘ ’شاید انھیں اسی لمحے یہ احساس ہو گیا تھا کہ میچ ان کا ہے اور ان کی ٹیم فائنل میچ کھیلنے انڈیا نہیں بلکہ لاہور جائے گی۔ دھرماسینا کے علاوہ اس سری لنکن ٹیم میں دو اور سپنر تھے، متھیا مرلی دھرن اور جے سوریا۔ اروندا ڈی سلوا ضرورت پڑنے پر سپن بولنگ بھی کر سکتے تھے۔ تندولکر کے آؤٹ ہونے کے بعد جب مزید دو ٹاپ بلے باز پویلین لوٹے تو ہم اپنے دل میں جان گئے کہ سب کچھ ختم ہونے والا ہے۔‘ سنجے منجریکر لکھتے ہیں کہ ’تبھی ونود کامبلے کمرے میں داخل ہوئے۔ اجے جدیجا نے انھیں ٹیم کی شکست پر کھلے عام رونے پر آڑے ہاتھوں لیا۔ انھیں کامبلے کا اپنے جذبات پر قابو نہ رکھنا پسند نہیں آیا تھا لیکن شاید کامبلے کو مایوسی ہوئی کہ انھوں نے انڈیا کے لیے میچ بچانے والی اننگز کھیلنے کا موقع گنوا دیا۔


دنشکا گوناتھیلاکا جنسی حملے کے الزام سے بری: ’سری لنکن کرکٹر کے پاس سیکس کے دوران کونڈم اتارنے کا کوئی موقع نہیں تھا‘

32 سالہ دنشکا گوناتھیلاکا پر سڈنی میں ٹنڈر پر ملنے والی ایک خاتون پر اس کے گھر میں جنسی حملہ کرنے کا الزام تھا۔ ابتدائی طور پر ان پر جنسی زیادتی کے متعدد الزامات عائد کیے گئے تھے لیکن عدالت تک مقدمہ صرف ’سٹیلتھنگ‘ یا سیکس کے دوران دوسرے فریق کی رضامندی کے بغیر کونڈوم اترانے کے معاملے پر پہنچا تھا۔ اس مقدمے میں نیو ساؤتھ ویلز میں سٹیلتھنگ کو مجرمانہ عمل قرار دینے والے نئے قوانین کا استعمال کیا گیا تھا جنھیں گوناتھیلاکا پر الزام عائد کیے جانے سے صرف پانچ ماہ قبل ہی نافذ کیا گیا تھا۔ نیو ساؤتھ ویلز کی ڈسٹرکٹ کورٹ میں مقدمے کی چار دن تک جاری رہنے والی سماعت کے دوران، شکایت کنندہ، جن کا قانونی طور پر نام نہیں بتایا جا سکتا، نے کہا کہ انھوں نے صرف محفوظ جنسی تعلق کے لیے رضامندی دی تھی۔  مذکورہ خاتون کا یہ بھی کہنا تھا کہ انھوں نے دنشکا کو کونڈوم ہٹاتے ہوئے نہیں دیکھا لیکن جنسی عمل ختم ہونے کے فوراً بعد اسے فرش پر گرا دیکھا۔ خاتون نے مزید الزام لگایا کہ سری لنکن کرکٹر نے انھیں ’زبردستی‘ بوسہ دیا اور سیکس کے دوران بعض اوقات ان کا گلا اس قدر زور سے دبایا تھا کہ انھیں اپنی جان جانے کا خوف لاحق ہوا۔ دنشکا گوناتھیلاکا نے ان الزامات کی تردید کی اور ان کے وکیل نے دلیل دی کہ الزام لگانے والی خاتون جھوٹ بول رہی ہیں اور انھوں نے وقت کے ساتھ ساتھ اپنی کہانی بدلی ہے۔ اپنے فیصلے میں جج سارہ ہیگٹ کا کہنا تھا کہ جب اپنے بیان میں دنشکا گوناتھیلاکا نے پولیس کو بتایا کہ انھوں نے سیکس کے دوران کونڈوم نہیں ہٹایا تھا تو وہ سچ بول رہے تھے۔ جج نے کہا کہ ان کے پاس ایسا کرنے کا ’کوئی موقع نہیں‘ تھا۔ فیصلے میں یہ بھی کہا گیا ہے کہ کرکٹر نے پولیس کے ذریعے ’ان سے پوچھے گئے ہر سوال کا جواب‘ دیا تھا، اور ان کے بیان سے ’واضح تاثر ملا تھا کہ وہ سچ بولنے کی پوری کوشش کر رہے ہیں۔‘ آٹھ ٹیسٹ میچوں سمیت 100 سے زیادہ مقابلوں میں سری لنکا کی نمائندگی کرنے والے دنشکا گوناتھیلاکا کو ان کی گرفتاری کے بعد سری لنکن کرکٹ بورڈ نے معطل کر دیا تھا۔ فیصلے کے بعد عدالت کے باہر صحافیوں سے بات کرتے ہوئے انھوں نے کہا کہ فیصلہ ’سب کچھ کہہ رہا ہے‘ اور یہ کہ ان کی ساکھ بحال ہو گئی ہے۔ ان کا کہنا تھا کہ ’میں خوش ہوں کہ میری زندگی دوبارہ معمول پر آ گئی ہے اور میں واپس جا کر کرکٹ کھیلنے کے لیے بے چین ہوں‘۔ خیال رہے کہ دنشکا  2022 میں ہونے والے ٹی 20 ورلڈ کپ سے قبل زخمی ہونے کی وجہ سے مقابلوں میں شرکت نہیں کر سکے تھے تاہم انھیں وطن واپس بھیجنے کے بجائے سکواڈ کے ہمراہ آسٹریلیا میں ہی رکھا گیا تھا۔


Summary: پی سی بی کے ترجمان نے اس پاکستانی ٹیم کو ویزا ملنے کی تصدیق کرتے ہوئے بتایا ہے کہ ہمیں بالآخر انڈین ہائی کمیشن کی جانب سے کال کر کے اس بارے میں تصدیق کی گئی ہے۔

ورلڈ کپ 2023: پاکستان کرکٹ ٹیم کو انڈیا روانگی سے 48 گھنٹے پہلے ویزے مل گئے

پی سی بی کے ترجمان نے پاکستانی ٹیم کو ویزا ملنے کی تصدیق کرتے ہوئے بتایا ہے کہ ہمیں بالآخر انڈین ہائی کمیشن کی جانب سے کال کر کے اس بارے میں تصدیق کی گئی ہے۔  یہ فون کال پاکستان کرکٹ بورڈ کی جانب سے آئی سی سی کو لکھے گئے ایک خط میں کے چند گھنٹے بعد سامنے آئی ہے جس میں پی سی بی نے پاکستانی سکواڈ کو ورلڈ کپ کے لیے ویزا ملنے میں ’غیرمعمولی تاخیر‘ اور انڈیا کی جانب سے ’امتیازی سلوک‘ روا رکھنے کو ’ناقابلِ قبول‘ قرار دیا تھا۔ ویزا فراہمی کا یہ عمل آئی سی سی  کی جانب سے پی سی بی کو ملنے والے ایک دعوتی خط کے بعد اگست میں ہی شروع ہو گیا تھا اور پی سی بی نے ایشیا کپ میں ٹیم کی سفری ضروریات کے باعث بغیر پاسپورٹ کے ویزا دینے کی درخواست کی تھی جسے رد کر دیا گیا تھا۔  اس کے بعد پی سی بی کی جانب سے 19 ستمبر کو ایشیا کپ سے واپسی پر تمام کھلاڑیوں کے ویزا انڈین ہائی کمیشن کو فراہم کیے گئے تھے تاہم ویزا دینے میں تاخیر ہو رہی تھی۔ اس سے قبل پی سی بی کے ترجمان عمر فاروق کالسن نے بی بی سی سے بات کرتے ہوئے کہا تھا کہ ’انڈین ہائی کمیشن کی جانب سے ہر روز 24 گھنٹے کا وقت دے دیا جاتا ہے اور آج بھی ایسا ہی ہوا ہے اور اب بات کل پر چلی گئی ہے۔‘ تاہم اس خبر کی اشاعت کے چند گھنٹے بعد ہی انڈین ہائی کمیشن کی جانب سے پاکستان کرکٹ سکواڈ کو ویزا کی فراہمی کی تصدیق کر دی گئی ہے۔ پی سی بی کی جانب سے آئی سی سی کو لکھے گئے خط میں کہا گیا تھا کہ اگر اس طرح کی تاخیر پاکستانی ٹیم اور پی سی بی کے اہلکاروں کو دیکھنے کو مل رہی ہے تو پھر اندازہ لگایا جا سکتا ہے کہ پاکستانی مداحوں اور صحافیوں کی ویزا درخواستوں میں کتنی تاخیر ہو گی۔  پی سی بی کی جانب سے یہ بھی کہا گیا تھا کہ میزبان کے طور پر بی سی سی آئی پر یہ ذمہ داری عائد ہوتی ہے کہ وہ ورلڈ کپ میں شرکت کرنے والے ممالک کو ویزا کی وقت پر فراہمی کو یقینی بنائے۔ پی سی بی نے آئی سی سی سے اس ضمن میں چار سوال بھی پوچھے تھے کہ آیا بی سی سی آئی نے بطور میزبان آئی سی سی کو کوئی گارنٹی دی تھی کہ ورلڈ کپ میں شرکت کرنے والی ٹیموں کو ویزا فراہم کیے جائیں گے۔ اگر بی سی سی آئی پاکستان ٹیم کو بروقت ویزے فراہم نہیں کرتا تو کیا یہ اس معاہدے کی خلاف ورزی ہو گی؟ اگر ایسا ہے تو بی سی سی آئی کو کیا خمیازہ بھگتنا پڑے گا اور انڈین حکومت کی جانب سے ویزا نہ دیے جانے کی صورت میں آئی سی سی کیا کارروائی کرے گا؟


انڈین کرکٹ ٹیم نے ون ڈے رینکنگ میں پاکستان کی جگہ لے لی، ورلڈ کپ سے پہلے کیا یہ برا شگون ہے؟

انڈین کرکٹ ٹیم گذشتہ شب موہالی کے میدان میں آسٹریلیا کی ٹیم کو شکست دے کر ون ڈے کی عالمی رینکنگ میں پاکستان کو پیچھے چھوڑ کر پہلے نمبر پر آ گئی ہے۔ اس طرح وہ پہلی بار بیک وقت ٹیسٹ، ون ڈے اور ٹی 20 یعنی تینوں فارمیٹ میں پہلے نمبر پر آ گئی ہے۔ جنوبی افریقہ کے بعد پہلی بار کسی ٹیم نے یہ کارنامہ انجام دیا ہے۔ اکتوبر کے پہلے ہفتے میں انڈیا میں شروع ہونے والے ورلڈ کپ سے پہلے اس کامیابی کو کسی نیک شگون کے طور پر دیکھا جا رہا ہے جبکہ دوسری جانب انجری کا شکار پاکستان کی ٹیم کا دوسرے نمبر پر چلا جانا اس ٹیم کے لیے حوصلہ شکن ہو سکتا ہے۔ انڈیا نے گذشتہ رات آسٹریلیا کی ٹیم کو بہ آسانی پانچ وکٹوں سے شکست دے دی۔ ٹاس جیت کر انڈیا نے آسٹریلیا کو بیٹنگ کی دعوت اور انھیں 50 اوورز میں277 رنز کا ہدف ملا جسے انڈین ٹیم نے چار کھلاڑیوں کی نصف سنچری کے بدولت ایک اوور قبل ہی پانچ وکٹوں کے نقصان پر حاصل کر لیا۔ انڈیا نے ورلڈ کپ کے لیے اپنی 15 رکنی ٹیم کا اعلان رواں ماہ کے اوائل میں ہی کر دیا تھا۔ گذشتہ رات ہونے والے میچ سے یہ بات سامنے آ رہی ہے کہ انڈیا کو اپنے آخری 11 کھلاڑی کو چننے میں مشکلات کا سامنا کرنا پڑ سکتا ہے کیونکہ گذشتہ رات جہاں محمد شامی نے پانچ وکٹیں لے کر اپنی دعویداری کو مضبوط بنایا ہے وہیں سوریہ کمار یادو نے ایک اچھی نصف سنچری بنا کر اپنی دعویداری بھی پیش کی ہے۔ صحافی ضیاء السلام نے لکھا: ’اب شامی کو ان کا حق دینے کا وقت آ گيا ہے۔ انھوں نے ون ڈے میں صرف 80 میچز میں ہی 150 وکٹیں حاصل کر لی تھیں۔ یہ ڈیل سٹین، وقار یونس، گلین مک گرا، شعیب اختر اور بریٹ لی جیسے لیجنڈ سے زیادہ تیزی سے کیا جانے والا کارنامہ ہے۔ یہ بات حیرت انگیز ہے! لیکن اکثر یہ دیکھا گیا ہے ٹیم میں ان سے پہلے شاردل ٹھاکر کو ترجیح دی جاتی ہے۔‘  انڈیا کو ورلڈ کپ سے پہلے اپنی ٹیم کو آزمانے کا دو مواقع اور ہیں اگر ان میں بھی انڈین ٹیم کو کامیابی ملتی ہے تو ان کی ون ڈے کی نمبر ایک پوزیشن مستحکم ہو جائے گی اور اگر انھیں شکست ہاتھ لگتی ہے تو پھر پاکستانی ٹیم واپس نمبر ایک کی پوزیشن پر آ جائے گی۔  بہر حال انڈین ٹیم کو ورلڈ کپ سے قبل دنیا سرکردہ ٹیم آسٹریلیا کے ساتھ میچز کے فوائد ہوں گے جبکہ نیوزی لینڈ اور بنگلہ دیش کے درمیان ہونے والے میچز سے دونوں ٹمیوں کو فائدہ ہوگا۔ ادھر انگلینڈ کی ٹیم ورلڈ کپ سے قبل آئرلینڈ کے ساتھ دو میچز کھیل رہی ہے اور گذشتہ دنوں بہت فارم میں نظر آئی ہے۔


Summary: سکواڈ کے اعلان کے لیے کی گئی پریس کانفرنس کے دوران انضمام الحق بار بار یہ حقیقت دہراتے رہے کہ ان کی پاکستانی ٹیم آئی سی سی رینکنگ کی نمبر ون ٹیم ہے جس نے حالیہ دنوں میں فقط دو برے میچ کھیلے ہیں لیکن کیا یہ حقیقت واقعی اس قدر سادہ ہے؟

کرکٹ ورلڈ کپ 2023 کے لیے پاکستانی سکواڈ: ’اگر‘ پھر کارکردگی پر بھاری پڑ گیا

تاہم، چیف سلیکٹر انضمام الحق نے ورلڈ کپ کے لئے پاکستان کے 15 رکنی سکواڈ کا اعلان کر ہی دیا۔ ان کے مطابق یہ 15 کھلاڑی پاکستان کا بہترین انتخاب ہیں اور بظاہر اس کی بنیاد حالیہ کارکردگی کو ہی ٹھہرایا گیا ہے مگر بعض تازہ ترین حقائق اس بیان سے میل نہیں کھاتے۔ اوپننگ کے لیے پاکستان کے تین انتخاب امام الحق، فخر زمان اور عبداللہ شفیق ہیں۔ امام الحق کی حالیہ کارکردگی بجا طور پہ ان کے انتخاب کی ضامن رہی جبکہ عبداللہ شفیق نے بھی اکلوتے ایشیا کپ میچ میں اپنی جرات آزمائی سے جگہ بنائی جبکہ فخر زمان محض اس امید پہ منتخب کیے گئے ہیں کہ 'اگر' وہ فارم میں آ گئے تو تن تنہا ہی میچ کا پانسہ پلٹ دینے کی صلاحیت رکھتے ہیں۔ اس سے قبل جو 25 رکنی عبوری سکواڈ طے کیا گیا تھا، اس میں شان مسعود بطور اوپننگ چوائس شامل تھے۔ اس میں دو رائے نہیں کہ شان مسعود کی حالیہ فارم انھیں کسی بھی حتمی الیون کا حصہ بنانے کو کافی تھی مگر پاکستانی تھنک ٹینک نے رجعت پسندی کا سہارا لیتے ہوئے فخر کو ان پہ ترجیح دی ہے۔ اب امید رکھنا ہو گی کہ یہ انتخاب کہیں ورلڈ کپ کے بعد کسی ریویو کمیٹی کے لیے حرزِ جاں ثابت نہ ہو۔ سپن کے شعبے میں پاکستان کا تیسرا انتخاب اسامہ میر ہیں جو کہ نیوزی لینڈ کے خلاف سیریز میں کار آمد رہے تھے مگر یہاں غور طلب پہلو یہ ہے کہ جس کیوی الیون کو انہوں نے اپنی ورائٹی سے پریشان کیا تھا، وہ بہرحال وہ کیوی الیون نہیں تھی جو ورلڈ کپ میں اپنے اولین انتخاب کے ہمراہ سامنے ہو گی۔ پریس کانفرنس کے دوران انضمام الحق بار بار یہ حقیقت دہراتے رہے کہ ان کی یہ ٹیم آئی سی سی رینکنگ کی نمبر ون ٹیم ہے جس نے حالیہ دنوں میں فقط دو برے میچز کھیلے ہیں۔ لیکن کیا یہ حقیقت واقعی اس قدر سادہ ہے؟ پچھلے دو برس میں پاکستان نے بیشتر کرکٹ اپنے ہوم گراؤنڈز پہ کھیلی اور شیڈولنگ کچھ ایسی تھی کہ مختصر فارمیٹ کی کرکٹ میں پاکستان کا کیلنڈر ہر بار آئی پی ایل سے متصادم رہا، جس کے سبب بھلے پاکستان آسٹریلیا، جنوبی افریقہ اور نیوزی لینڈ پہ واضح برتری پاتا رہا مگر درحقیقت ان تمام ٹاپ لیول ٹیموں کی جو الیون پاکستان کے مقابلے کو دستیاب تھی، وہ کسی بھی لحاظ سے ان ٹیموں کا اولین انتخاب نہیں تھی بلکہ ان کے بہترین کھلاڑی تب آئی پی ایل میں مصروف ہوا کرتے تھے۔ شاید یہی وہ خلا تھا کہ معیاری اپوزیشن کے خلاف مسابقتی کرکٹ کی کمی ایشیا کپ کے دوران کھل کر آشکار ہوئی اور نمبر ون ٹیم ٹورنامنٹ کے سپر فور مرحلے میں چوتھے نمبر پہ رہ گئی۔ انضمام اب صرف دعا کر سکتے ہیں کہ ورلڈ کپ کے چار سیمی فائنلسٹس کی دوڑ میں بھی ان کی ٹیم کہیں یوں ہی شکستہ پا نہ رہ جائے۔


Summary: 18 سالہ مہوش آفتاب نہ صرف خود تلواز بازی کی ماہر ہیں بلکہ دیگر لڑکیوں کو بھی سکولوں اور کالجوں میں اس کی تربیت دیتی ہیں۔

رکشہ ڈرائیور کی بیٹی جو پاکستان کو تلوار بازی میں گولڈ میڈل دلوانا چاہتی ہیں

یہ خیال لیے انٹرمیڈیٹ کی طالبہ 18 سالہ مہوش آفتاب نے تلوار بازی کے کھیل کو اپنا کریئر بنانے کا سوچا جس سے اب ان کی ’اچھی خاصی کمائی‘ بھی ہو جاتی ہے مگر وہ ایک دن پاکستان کو اپنی محنت کے ذریعے اس کھیل میں گولڈ میڈل دلانا چاہتی ہیں۔  مہوش کراچی میں بدر الحسن سپورٹس کمپلیکس ناظم آباد میں لڑکیوں کو شمشیر زنی کی ٹریننگ دیتی ہیں اور خود بھی اس کھیل کی مشق کرتی ہیں۔  وہ یاد کرتی ہیں کہ ’میں نے سر سے گزارش کی کہ مجھے اس کھیل میں آگے جانا ہے۔ پھر میرا ایک ٹرائل ہوا اور اس کے بعد مجھے داخلہ مل گیا۔‘ مگر ان کے لیے شروعات خاصی مشکل رہی اور یہ کھیل اور اس کی تکنیک ان کی سمجھ میں نہیں رہی تھی۔ ’مگر میں نے ہمت نہیں ہاری۔ تین سال رات اور دن محنت کی، ٹریننگ کی اور گھر جا کر بھی پریکٹس کرتی رہی۔ پھر میں یوٹیوب پر بھی ویڈیوز دیکھ کر اس کھیل کو سیکھنے کی کوشش کی۔‘ اب مہوش اس کھیل کو اس قدر سمجھ چکی ہیں کہ اب وہ اس کی تربیت مختلف سکولوں، کالجوں اور یونیورسٹیوں میں دیتی ہیں۔  محمد تقیٰ کی رائے میں اس کھیل کو فروغ دینے میں بڑی رکاوٹیں حائل ہیں۔ ان کا کہنا ہے کہ فینسنگ کو سرکاری سطح پر ملنے والی مدد اونٹ کے منھ میں زیرے کے برابر ہے۔ مہوش بتاتی ہیں کہ سامان اس قدر کم ہے کہ ’پہلے مجھے آدھی لڑکیوں کو ٹریننگ کروانی پڑتی ہے پھر ڈریس چینج کروا کر دوسری لڑکیوں کو ڈریس اپ کرنا پڑتا ہے۔۔۔ جس سے بہت وقت ضائع ہوتا ہے۔‘ دن بھر دوسروں کو شمشیر زنی کی تربیت دینے کے بعد مہوش گھر جا کر گھر کے کام کاج میں اپنی امی کی مدد کرتی ہیں۔ ان کے چار بہن بھائی اور ہیں۔ ’میرے بابا رکشہ چلاتے ہیں۔ ٹریننگ کی جگہ میرے گھر سے کافی دور ہے لیکن میرے بابا مجھے صبح چھوڑنے بھی آتے ہیں اور پھر مجھے لینے بھی آتے ہیں۔‘ عروبہ ظفر نے حال ہی میں شمشیر زنی سیکھنا شروع کی ہے اور انھیں اس کھیل میں ایک کشش محسوس ہوئی ہے۔ جبکہ مہوش جیسی خاتون ٹرینر کے ہونے سے ان کے لیے آسانی پیدا ہوئی اور انھیں ہمت بھی ملی۔  مہوش دیگر لڑکیوں کو بھی یہ مشورہ دینا چاہتی ہیں کہ ’جو گھر میں ہے، وہ گھر سے نکلیں اور کسی کھیل میں حصہ لیں۔ کھیل لڑکیوں کو ہمت دیتا ہے، ہر کسی کا سامنا کرنے کی طاقت دیتا ہے۔‘  محمد تقیٰ نے حکومت سے فینسنگ کے لیے مدد کی اپیل کی ہے۔ وہ کہتے ہیں کہ تکنیکی سامان بیرون ملک سے آتا ہے اور ڈالر کی قدر بڑھنے سے اس کی قیمتوں میں بھی اضافہ ہوا ہے۔


Summary: پاکستان کرکٹ بورڈ نے انڈیا میں پانچ اکتوبر سے 19 نومبر تک کھیلے جانے والے کرکٹ ورلڈ کپ کے لیے بابر اعظم کی کپتانی میں پاکستان کے 15 رکنی سکواڈ کا اعلان کر دیا ہے جبکہ تین ریزرو کھلاڑی بھی سکواڈ کے ساتھ جائیں گے۔

ورلڈ کپ 2023: پاکستانی سکواڈ کا اعلان، نسیم شاہ زخمی ہونے کی وجہ سے باہر، حسن علی کی واپسی

پاکستان کرکٹ بورڈ نے ورلڈ کپ کے لیے بابر اعظم کی کپتانی میں پاکستان کے 15 رکنی سکواڈ کا اعلان کر دیا ہے جبکہ تین ریزرو کھلاڑی بھی سکواڈ کے ساتھ جائیں گے۔ ایک روزہ کرکٹ ورلڈ کپ کے مقابلے پانچ اکتوبر سے 19 نومبر تک انڈیا کے مختلف شہروں میں منعقد ہوں گے۔ جمعہ کے روز چیف سلیکٹر انضمام الحق نے ایک پریس کانفرنس میں آئی سی سی کرکٹ ورلڈ کے لیے پاکستانی سکواڈ کا اعلان کیا۔  ’ہمیں ایشیا کپ کے دوران بھی  کچھ کھلاڑیوں کی انجریز کے معاملات کا سامنا رہا لیکن خوشی کی بات یہ ہے کہ تمام کھلاڑی مکمل فٹ ہیں اور ورلڈ کپ جیسے اہم ترین ایونٹ میں بہترین پرفارمنس کے لیے پرعزم ہیں۔‘ انضمام الحق کا کہنا تھا کہ بولر حارث رؤف کی فٹنس کے بارے میں میڈیکل پینل کی طرف سے حوصلہ افزا رپورٹس ملی ہیں جس کے بعد حارث نے نیشنل کرکٹ اکیڈمی میں بولنگ شروع کردی ہے اور وہ سلیکشن کے لیے دستیاب ہوں گے۔ انضمام الحق نے اس یقین کا اظہار کیا کہ یہ ٹیم ورلڈ کپ کی ٹرافی پاکستان لا سکتی ہے۔ پاکستان نے ماضی میں ایک مرتبہ 1992میں ورلڈ کپ جیتا ہے جبکہ 1999 میں اس نے فائنل کھیلا تھا۔ پانچ اکتوبر سے شروع ہونے والے ورلڈ کپ مقابلوں سے قبل پاکستانی ٹیم 29 ستمبر کو نیوزی لینڈ اور تین اکتوبر کو آسٹریلیا کے خلاف دو وارم اپ میچ کھیلے گی جبکہ ورلڈ کپ میں پاکستان کا پہلا میچ چھ اکتوبر کو نیدرلینڈز کے خلاف ہو گا۔ بابر نے اب تک کُل 108 ایک روزہ میچ کھیلے ہیں جن میں انھوں نے 58.16 کی بیٹنگ اوسط سے 5409 رنز بنائے ہیں، ان میں 28 نصف جبکہ 19 سینچریاں شامل ہیں۔ سلمان علی آغا بھی ان کھلاڑیوں میں شامل ہیں جنھیں پہلی مرتبہ کرکٹ ورلڈ کپ میں پاکستان کی نمائندگی کا موقع ملے گا۔ حارث نے اب تک 28 میچز کھیلے ہیں جن میں انھوں نے 1289 رنز دے کر 53 وکٹیں حاصل کی ہیں، جبکہ ان 28 میچوں میں انھوں نے 18 رنز بھی بنائے ہیں۔ وسیم نے اب تک 16 میچز کھیلے ہیں جن میں اُنھوں نے 641 رنز دے کر 24 وکٹیں حاصل کی ہیں، جبکہ ان 16 میچوں میں انھوں نے 57 رنز بھی بنائے ہیں۔ شاہین  نے اب تک 44 میچز کھیلے ہیں جن میں انھوں نے 2009 رنز دے کر 86 وکٹیں حاصل کی ہیں جبکہ ان 44 انگز میں انھوں نے 141 رنز بھی بنائے ہیں۔ خیال رہے کہ سرفراز احمد کی کپتانی میں جب پاکستان نے 2017 کی چیمپیئنز ٹرافی جیتی تھی تو اس وقت اپنی عمدہ کارکردگی کے باعث حسن علی کو ٹورنامنٹ کا بہترین کھلاڑی قرار دیا گیا تھا۔


Summary: ٹورنامنٹ شروع ہونے سے پہلے ایک انگلش ناقد نے لکھا تھا کہ انڈین ٹیم اتنی کمزور ہے کہ اسے ٹورنامنٹ سے اپنا نام واپس لے لینا چاہیے۔

ورلڈ کپ کی یادیں: جب انڈیا نے صرف 183 رنز بنا کر کرکٹ کی تاریخ بدل ڈالی

میچ شروع ہونے سے پہلے کپل نے ٹیم کو مخاطب کرتے ہوئے کہا، ’صرف ایک بات یاد رکھیں، اگلے چھ گھنٹے کے بعد ہماری زندگی مکمل طور پر بدلنے والی ہے۔ کچھ بھی ہو، ہمیں اپنا بہترین دینا ہوگا۔ کرو یا مرو۔ بعد میں کوئی افسوس نہیں ہونا چاہیے کہ ہم یہ یا وہ کر سکتے تھے۔‘ ٹاس کے بعد جب ویسٹ انڈیز کے کپتان کلائیڈ لائیڈ نے انڈین ٹیم کو پہلے بیٹنگ کرنے کو کہا تو کپل نے سکھ کا سانس لیا کیونکہ انھوں نے فیصلہ کیا ہوا تھا کہ اگر وہ ٹاس جیتیں گے تو پہلے بیٹنگ کریں گے کیونکہ وہ ٹاس جیت کر ہی ویسٹ انڈیز کو شکست دینے کی امید کر سکتے ہیں۔ ویسٹ انڈیز نے ابھی 5 رنز بنائے تھے کہ بلوندر سندھو کی ایک گیند گورڈن گرینیج کا آف سٹمپ لے گئی۔ اسے بال آف دی ٹورنامنٹ کہا گیا۔ مہر بوس اپنی کتاب ’دی نائن ویوز‘ میں لکھتے ہیں، ’انڈیا میں لاکھوں لوگوں نے اپنے ٹیلی ویژن سیٹس پر یہ منظر دیکھا۔ ان میں سے چار کرکٹ کے دیوانے بچے تھے۔ راہول ڈریوڈ، سچن ٹنڈولکر، سورو گنگولی اور وی وی ایس لکشمن جو بعد میں انڈین کرکٹ ٹیم کی ریڑھ کی ہڈی بنے۔ ڈریوڈ نے بعد میں مجھے بتایا کہ اس وقت ان کی عمر 10 سال تھی۔ یہ پہلا میچ تھا جو انھوں نے ٹی وی پر دیکھا تھا۔‘  جوئل گارنر نے بعد میں یاد کرتے ہوئے کہا، ’جب ہم انڈین اننگز کے بعد واپس آرہے تھے تو میں نے میلکم مارشل سے پوچھا، کیا آپ کو لگتا ہے کہ آپ کو آج بیٹنگ کرنی پڑ سکتی ہے؟ میلکم کے جواب نے مجھے کچھ سوچنے پر مجبور کردیا، اس نے کہا، ’مجھے بھی اور آپ کو بھی۔ مارشل آٹھویں نمبر پر بیٹنگ کرتے تھے اور میں 10 نمبر پر بیٹنگ کرتا تھا۔‘  سب سے زیادہ سبکی انگریز نقاد ڈیوڈ فریتھ کی ہوئی۔ انھوں نے ٹورنامنٹ شروع ہونے سے پہلے لکھا تھا کہ انڈین ٹیم اتنی کمزور ہے کہ اسے ٹورنامنٹ سے اپنا نام واپس لے لینا چاہیے۔ ایک ہفتے بعد انڈین ٹیم لندن سے بمبئی کے لیے روانہ ہوئی تو ایئر انڈیا نے پرواز کے دوران کیک کاٹنے کے انتظامات کیے۔ جب انڈین ٹیم بمبئی کے ہوائی اڈے پر اتری تو وہاں لوگوں کا ایک بڑا ہجوم موجود تھا۔ سابق انڈین کپتان اجیت واڈیکر ٹیم کے استقبال کے لیے ایئرپورٹ پر موجود تھے۔ ہوائی اڈے سے وانکھیڈے سٹیڈیم تک سڑک کے دونوں طرف ہزاروں لوگ کھڑے تھے۔ ورلڈ کپ کو کھلاڑیوں کے کوچ کے سامنے ایک گاڑی پر رکھا گیا تھا تاکہ لوگ اسے دیکھ سکیں۔ اسے خصوصی اجازت سے انڈیا لایا گیا تھا اور چونکہ یہ رننگ ٹرافی تھی اس لیے اسے برطانوی  سرزمین سے باہر لے جانے کی اجازت نہیں تھی۔ ٹیم کو اسے انڈیا لانے کے لیے بانڈ ادا کرنا پڑا۔


Summary: پانچ  اکتوبر سے 19 نومبر تک انڈیا میں ہونے والے اس ورلڈ کپ کا کرکٹ فینز کو بے چینی سے انتظار ہے اور یہی وجہ ہے کہ جیسے ہی آئی سی سی نے آفیشل ترانہ ریلیز کیا تو شایقین کرکٹ کی جانب سے سوشل میڈیا پر بحث چھڑ گئی۔

کرکٹ ورلڈ کپ 2023 کا آفیشل ترانہ: ’میوٹ کر کے سنیں تو بہت مزا آئے گا‘

یہ بول ہیں آئی سی سی کرکٹ ورلڈ کپ 2023 کے آفیشل ترانے کے، جس کی ویڈیو کا دورانیہ تین منٹ 22 سیکنڈ  ہے۔ آئی سی سی نے کرکٹ کے عالمی کپ 2023 کے آفیشل ترانے کو جیسے ہی ریلیز کیا، شائقین کے پاس ورلڈ کپ پر کھل کے بات کرنے کا ایک اور بہانہ ہاتھ آ گیا۔ آئی سی سی کے ریلیز کیے گئے اس ترانے کی دلچسپ چیز یہ ہے کہ اس میں فینز اور اینیمیٹڈ کریکٹرز کو ’ون ڈے ایکسپریس‘ (ٹرین) میں دکھایا گیا ہے، جو ورلڈ کپ دیکھنے کے لیے بے قرار دکھائی دیتے ہیں۔  سوشل میڈیا پلیٹ فارم ایکس (سابقہ ٹوئٹر) پر کئی صارفین  نے آئی سی سی ورلڈ کپ کے ترانے کو کسی بالی ووڈ فلم کے گانے سے تشبیہ دی۔ شاہد عباسی نامی صارف نے لکھا ’آفیشل اینتھم آف آئی سی سی ورلڈ کپ کرکٹ کی جگہ اگر بالی ووڈ مووی سانگ کر دیں تو پھر چلے گا۔‘ مسکان نامی کرکٹ فین نے اس ترانے کے بول پر اپنی ناپسندیدگی کا اظہار کرتے ہوئے لکھا کہ ’ورلڈ کپ کے میزبان ملک نے بہترین ورلڈ کپ گانا بنایا۔ اس کو میوٹ کر کے سنیں تو بہت مزا آئے گا۔‘ کندولا دنیش نامی صارف نے لکھا کہ ’اوسط سے بھی کم درجے کا ترانہ ہے۔ یہ سب کچھ ایک مصنوعی ریل گاڑی میں فلمایا گیا جس میں اصل کرکٹ کا وجود ہی نہیں تھا۔ بے کار گرافکس، کوئی جوش نہیں، نہ ہی کوئی سابقہ لیجنڈ جیسا کہ 2011، 2015 کے ترانوں میں دکھایا گیا۔‘ اس ترانے میں تمام ٹیموں کے فینز کو ان کے ملک کے پرچم لہراتے بھی دکھایا گیا تاہم سوشل میڈیا پر صارفین نے پاکستانی پرچم کو چھوٹے سائز میں دکھائے جانے پر بھی ناپسندیدگی کا اظہار کیا گیا۔  فاطمہ نامی کرکٹ فین نے انڈین کرکٹ بورڈ کو مخاطب کرتے ہوئے لکھا کہ ’بی سی سی آئی نے ایک بار پھر گھٹیا سیاست کی۔ انڈیا، انگلینڈ، سری لنکا اور افریقہ کے پرچموں کے مقابلے میں پاکستان کے قومی پرچم کا سائز دیکھیں۔‘ ہریش جوشی نامی صارف نے اپنے پیغام میں آئی سی سی کو تنقید کا نشانہ بناتے ہوئے کہا کہ ’ورلڈ کپ ہر چار سال بعد ہوتا ہے۔‘ ٹونی کورین نامی ایک صارف نے لکھا کہ وہ کرکٹ کے بہت بڑے فین ہیں اور انھیں آئی سی سی ورلڈ کپ کا بے چینی سے انتظار ہے لیکن ’یہ ترانہ ہرگز متاثر کن نہیں اور ایسا لگ رہا ہے کہ یہ بالی ووڈ کی کسی بری فلم کا میوزک ہے۔ ‘ کرکٹ ورلڈ کپ کے منتظر فینز کی ترانے پر تنقید کے دوران کئی صارفین  ایسے بھی تھے جنھوں نے آج بھی پاکستانی سنگر علی ظفر کے پی ایس ایل کے لیے گائے گئے ترانے ’سیٹی بجے گی‘ کو بے مثال قرار دیا اور اسے شیئر کیا۔


Summary:
ایک بار پھر ہم اس موڑ پر آ گئے ہیں کہ ورلڈ کپ سر پر ہے اور پاکستان ٹیم غیر یقینی صورتحال کا شکار ہے۔
تو آئیے نظر ڈالتے ہیں ان آپشنز پر جو اس وقت پاکستان کے پاس ہیں۔

ریزرو ڈے کے ڈراؤنے خواب کے بعد انجریز کا شکار پاکستانی ٹیم ورلڈ کپ میں کسے سکواڈ میں شامل کر سکتی ہے؟

تو ایک بار پھر ہم اس موڑ پر آ گئے ہیں کہ ورلڈ کپ سر پر ہے اور پاکستان ٹیم غیر یقینی صورتحال کا شکار ہے، جو گذشتہ ورلڈ کپس کی طرح کچھ سنا سنا لگتا ہے۔  تو آئیے نظر ڈالتے ہیں ان آپشنز پر جو اس وقت پاکستان کے پاس ہیں۔  پاکستانی سیلیکٹرز کو دو اہم سوالات کے جواب تلاش کرنے ہیں۔ پہلا یہ کہ نسیم شاہ کا متبادل کون ہو سکتا ہے، جس کے لیے یوں تو فاسٹ بولرز کی ایک طویل فہرست موجود ہے لیکن ان میں سے اکثر اس فارمیٹ میں ناتجربہ کار ہیں۔  نسیم شاہ کا اس موقع پر زخمی ہونا پاکستان کے لیے انتہائی بڑا دھچکہ ہے۔ اس کی وجہ یہ ہے کہ نسیم شاہ اب تک اپنے ون ڈے کیریئر میں انتہائی میں بہترین کارکردگی کا مظاہرہ کرتے آئے ہیں۔ حال ہی میں حسن علی نے وارکشائر کے لیے کاؤنٹی چیمپیئن شپ میں اچھی کارکردگی کا مظاہرہ کیا تھا اور اگر کوئی چیز انھیں ٹیم میں واپس لا سکتی ہے تو وہ ان کا تجربہ ہے۔ سنہ 2016 میں ڈیبیو کرنے والے 29 سالہ حسن علی نے 60 ون ڈے میچوں 30 کی اوسط سے 91 وکٹیں حاصل کر رکھی ہیں۔  تاحال یہ معلوم نہیں کہ ان کی انجری کس نوعیت کی ہے اور وہ کب تک اس سے صحتیاب ہو سکتے ہیں لیکن اپنی پیس کے باعث وہ بھی نسیم کا متبادل سمجھا جاتا ہے۔  محمد عامر بھی ایک آپشن ضرور ہیں اور حالیہ کریبیئن پریمیر لیگ میں ان کی اچھی کارکردگی کے باعث ان کی واپسی کے بارے میں بھی سوشل میڈیا پر مطالبے کیے جا رہے ہیں لیکن انھوں نے پاکستان کے لیے اپنا آخری ون ڈے سنہ 2019 کے ورلڈکپ میں کھیلا تھا اور ان کی سرِ عام بابر اعظم کی بیٹنگ پر تنقید کے باعث اس وقت ان کی ٹیم میں واپسی بہت مشکل دکھائی دیتی ہے۔ پاکستان کے ڈومیسٹک سیٹ اپ میں سپنرز کا فقدان کئی وجوہات کی بنا پر ہے اور اب جب پاکستان کو ون ڈے کرکٹ میں مڈل اوورز کے لیے ایک اچھے سپنر کی ضرورت ہے تو پاکستانی سیلیکٹرز کے آپشن بہت کم ہوں گے۔  پاکستان ٹیم کے لیے شاداب اور محمد نواز یہ کردار بہتر انداز میں ادا کرنے میں ایشیا کپ میں تو ناکام دکھائی دیے۔ مڈل اوورز میں وکٹیں لینا ون ڈے کرکٹ میں انتہائی اہم سمجھا جاتا ہے اور اس دوران عموماً سپنرز ہی کردار ادا کرتے ہیں۔  ان کی خاص بات یہ ہے کہ وہ مسٹری سپنر ہیں جو گیند دونوں جانب سپن کرنے میں مہارت رکھتے ہیں۔ ٹیسٹ میچوں میں ان کا ریکارڈ اچھا ہے اور لسٹ اے میچوں میں بھی انھوں نے 25 کی اوسط سے 12 میچوں میں 17 وکٹیں حاصل کی ہیں۔ ان کے علاوہ موجود آپشنز میں عماد وسیم بھی ہیں تاہم وہ عموماً نئی گیند سے بولنگ کرتے ہیں جو پاکستان کے لیے ایک اچھا آپشن ضرور ثابت ہو سکتا ہے لیکن مڈل اوورز کا مسئلہ تب بھی برقرار رہے گا۔


Summary: تہران آمد پر فٹبال سٹار رونالڈو کو نہ ایرانی حکام بلکہ فینز کی ایک بڑی تعداد کی جانب سے پُرتپاک استقبال دیا گیا۔ مگر بعض مبصرین نے اسے ایران کی صورتحال کو ’وائٹ واش‘ کرنے کے مترادف قرار دیا۔

خصوصی سِم کارڈ، ریشمی قالین اور پرتپاک استقبال: رونالڈو کی ایران آمد پر جشن بھی، تنازع بھی

سعودی کلب النصر کے پرتگالی سٹار کرسٹیانو رونالڈو ٹیم کے دیگر کھلاڑیوں کے ساتھ ریاض سے بذریعہ پرواز تہران پہنچے تو ایرانی فینز اور حکام نے ان کا پُرتپاک استقبال کیا۔ ٹیم کی آمد پر کرسٹیانو رونالڈو کے متعدد ایرانی فینز ان سے ملنے کے لیے ایئرپورٹ پر موجود تھے۔ جبکہ النصر کے استقبال کے لیے پرسپولیس کلب کے عہدیدار اور ایران میں سعودی عرب کے کچھ سفارت کار بھی ایئرپورٹ پر موجود تھے۔ اخبار خبر ورزشی کے مطابق رونالڈو اور دیگر کھلاڑیوں کو بذریعہ بس ایئرپورٹ سے ہوٹل لے جایا گیا۔ بیچ میں وہ کہیں نہ رُکے اور ان کے ساتھ پولیس اور سکیورٹی اہلکاروں کا قافلہ تھا۔ سڑکوں پر روڈ بلاک بھی لگائے گئے تھے۔  مگر تہران میں دنیا کے سب سے بڑے فٹبال سٹار کی موجودگی کے علاوہ ایرانی حکام کی جانب سے کیے گئے خصوصی اقدامات بھی زیر بحث ہیں۔  فٹبال فیڈریشن کے سربراہ مہدی تاج نے ایران میں سعودی کلبوں کی موجودگی کو اپنی ’انتظامیہ کی کامیابی‘ قرار دیا ہے۔ انھوں نے 13 ستمبر کو صحافیوں کو بتایا تھا کہ ’یقینی طور پر اگر میری کوششیں اور مشاورت نہ ہوتی تو ایسا نہ ہوتا۔ ورنہ ہم ایران میں رونالڈو جیسے ستاروں کو نہ دیکھ پاتے۔‘  مبصرین کے مطابق بظاہر یہ لگتا ہے کہ ایرانی حکام فٹبال سٹار کی آمد کے ذریعے ملک کی صورتحال کو مثبت انداز میں دکھانا اور ’وائٹ واش‘ کرنا چاہتے ہیں۔  رواں ماہ پرسپولیس کلب کے صدر رضا درویش نے مقامی ٹی وی کو بتایا تھا کہ النصر کے کھلاڑیوں کو انٹرنیٹ تک مکمل رسائی دی جائے گی۔ ’میں نے ایران سیل کے سی ای او سے بات کی ہے اور انھیں کہا ہے کہ ہم کھلاڑیوں اور حکام کو ایران سیل کو ایسے سم کارڈز دینا چاہتے ہیں جن میں بغیر پابندیوں کے انٹرنیٹ تک رسائی ہو، تاکہ وہ ایران پہنچنے سے لے کر روانگی تک یہ سہولت استعمال کر سکیں۔‘ سینماٹوگرافر پرویز پرستووی نے ایک تنقیدی پوسٹ میں کہا کہ: ’رونالڈو اور النصر کے قافلے کی تہران میں موجودگی 48 گھنٹے سے زیادہ نہیں ہوگی۔۔۔ باقی ملک کو بھی اپنی ساکھ بچانے کا حق ہے۔‘ انھوں نے اس کا موازنہ ڈاکٹر مہر جوئی کی فلم ’مومز گیسٹ‘ سے کیا اور ایرانی حکام سے پوچھا کہ ’ایک مشہور مہمان کے عارضی قیام نے آپ کو اتنا پریشان کیوں کر دیا؟‘ بعض مبصرین کے مطابق یہ ایران کی صورتحال کو مثبت انداز میں دکھانے کی کوشش ہے۔  تاہم بہت سے لوگوں نے فٹبال سٹار کے لیے تحفوں پر خوشی بھی ظاہر کی ہے۔ ایک صارف نے لکھا کہ رونالڈو کے لیے ہینڈ میڈ ایرانی قالین، ایران کو معلوم ہے کہ بہترین کھلاڑی کا استقبال کیسے کیا جانا چاہیے۔‘


Summary: اتوار کو کولمبو میں ہونے والے ایشیا کپ کے فائنل میں سری لنکا کو شکست دے کر انڈیا آٹھویں بار چیمپیئن بنی جس میں انڈین بولر محمد سراج کی ایسی نمایا کار کردگی رہی کہ لوگ اس میچ کو سری لنکا بمقابلہ انڈیا کے بجائے سری لنکا بمقابلہ محمد سراج کہہ رہے ہیں۔

آٹو رکشہ ڈرائیور کے بیٹے محمد سراج کی عام سے خاص بننے کی کہانی: ’میاں آج کون سی بریانی کھائی تھی‘

اتوار کو کولمبو میں ہونے والے ایشیا کپ کے فائنل میں سری لنکا کو شکست دے کر انڈیا آٹھویں بار چیمپیئن بنا ہے جس میں انڈین بولر محمد سراج کی ایسی نمایاں کارکردگی رہی کہ لوگ اس میچ کو سری لنکا بمقابلہ انڈیا کے بجائے ’سری لنکا بمقابلہ محمد سراج‘ کہہ رہے ہیں۔ سری لنکا کے ہاتھوں سنسنی خیز مقابلے میں پاکستان کی شکست کے بعد پاکستانی شائقین کی ایشیا کپ میں دلچسپی تقریبا معدوم ہو چکی تھی لیکن سراج کی بولنگ نے ان کے لیے ایک مرتبہ پھر ایشیا کپ میں دلچسپی کا سامان پیدا کر دیا۔ بہرحال پاکستان کی پے در پے انڈیا اور سری لنکا کے ہاتھوں شکست کے باوجود وہ اب بھی ون ڈے انٹرنیشنل میں پہلے نمبر پر جبکہ ایشیا کپ جیت کر انڈیا دوسرے نمبر پر آ گئی ہے۔ اگرچہ ایشیا کپ کا فائنل مقابلہ یکطرفہ رہا اور کرکٹ شائقین میں سری لنکا کی کارکردگی پر مایوسی نظر آئی کیونکہ ایشیا کپ کی تاریخ میں سب سے کم سکور بنانے کا اس نے نیا ریکارڈ قائم کیا اور پوری ٹیم 50 رنز پر سمٹ گئی جس میں محمد سراج نے 16 رنز کے عوض چھ وکٹیں لیں۔ فائنل میں ٹاس جیت کر سری لنکا نے پہلے بلے بازی کا فیصلہ کیا۔ اس سے قبل اس نے انڈیا کے خلاف بہت ہی سخت مقابلہ کیا تھا لیکن وہ ہدف حاصل کرنے میں ناکام رہی۔ اس میچ کے مرد میداں 20 سالہ نوجوان ویلالاگے تھے جنھوں نے پانچ وکٹیں لیں اور ناقابل شکست 42 رنز بنائے۔ فائنل میں پہلے ہی اوور میں سری لنکا کو اس وقت نقصان اٹھانا پڑا جب بمراہ نے اوپنر کو پویلین کی راہ دکھائی۔ سراج دوسرا اوور لے کر آئے جو میڈن رہا۔ اس کے بعد سراج اپنا دوسرا اور میچ کا چوتھا اوور لے کر کیا آئے گویا دامن میں طوفان سمیٹے ہوئے تھے۔  سنہ 1994 میں انڈیا کے معروف شہر حیدرآباد میں پیدا ہونے والے محمد سراج کو سنہ 2017 میں آئی پی ایل کی نیلامی سے قبل بہت کم لوگ جانتے تھے لیکن حیدرآباد کی ٹیم ’سن رائزرز‘ نے ان کے لیے ڈھائی کروڑ کی بولی لگا کر انھیں راتوں رات کرکٹ کی دنیا میں متعارف کروا دیا۔ ایک شخص نے کہا کہ ’ہم نے ایک پرستار کے طور پر انڈین بولروں کی ایسی کارکردگی کی توقع نہیں کی تھی۔‘ جبکہ بہت سے شائقین کا کہنا تھا کہ آج کا میچ انڈیا بمقابلہ سری لنکا نہیں بلکہ سری لنکا بمقابلہ سراج تھا۔ کولمبو میں میچ دیکھنے پہنچے ایک ناظر نے کہا کہ یوں تو کانٹے کا مقابلہ نہیں ہوا لیکن بنگلہ دیش کے خلاف شکست کے بعد انڈیا کے لیے یہ جیت ورلڈ کپ سے قبل ان کے حوصلے کو کافی بلند کر دے گی۔


Summary: محمد سراج مگر وہ چکا چوند نہیں دیکھ پاتے جو بمراہ کو نصیب ہوتی ہے۔ بطور میڈیم پیس سیمر، ان کا کردار عموماً اپنی نپی تلی لینتھ سے، دوسرے کنارے سے حملہ آور بمراہ کی تائید کرنا ہوتا ہے۔  مگر یہاں سراج بمراہ سے سبقت لے گئے اور سری لنکن بلے باز سر پیٹتے رہ گئے۔

گو کہنے کو یہ ایک روزہ میچ تھا: سمیع چوہدری کا کالم

اگرچہ جنگ اور جارحیت کا کوئی قاعدہ نہیں ہوتا مگر جب تک پاسبانی کو کچھ عقل میسر نہ ہو، ہر دلیری کا بے سود رہنا مقدر بن جاتا ہے۔ سری لنکن جارحیت کو بھی یہاں عقل سے کوئی سروکار نہ تھا۔ ماضی قریب میں سری لنکن بیٹنگ اپنی کم مائیگی کو جارحیت کے لبادے میں چھپانے کی کوشش کرتی آئی ہے اور کئی ایک بار یہ حکمت عملی نفع بخش بھی ثابت ہوئی کہ حریف پیسرز دباؤ کا شکار ہو کر اپنی مبادیات ہی بھول بیٹھے اور بازی سر کر لی گئی۔  پاکستان کے خلاف بھی سری لنکن ٹاپ آرڈر یہی سٹریٹیجی لے کر چلا تھا اور شاہین آفریدی اپنے پہلے سپیل میں بھٹکتے پائے گئے۔ یہاں انڈیا کے خلاف بھی یہی محفوظ سبیل تصور کی گئی کہ انڈین بولنگ بھی دباؤ میں آ جائے گی اور منزل سہل ہو پائے گی۔ بظاہر بمرا کی لینتھ ہمیشہ بلے باز کو ڈرائیو پہ مدعو کرتی ہے مگر تیر کمان سے نکلنے کے بعد ہی اپنی کم مائیگی بلے باز پہ آشکار ہو پاتی ہے، جب گیند اڑ کر کورز میں جانے کی بجائے وکٹوں کے پیچھے کسی ہاتھ میں محفوظ ہو چکی ہوتی ہے۔ محمد سراج مگر وہ چکا چوند نہیں دیکھ پاتے جو بمرا کو نصیب ہوتی ہے۔ بطور میڈیم پیس سیمر، ان کا کردار عموماً اپنی نپی تلی لینتھ سے، دوسرے کنارے سے حملہ آور بمرا کی تائید کرنا ہوتا ہے۔  مگر یہاں سراج نے بمرا پر سبقت حاصل کی اور سری لنکن بلے باز سر پیٹتے رہ گئے۔ مطلع ابر آلود ہو تو حالات ہمیشہ ہی سیم بولنگ کے لیے سازگار رہا کرتے ہیں۔ یہاں کھیل کے آغاز سے چند لمحے پہلے سری لنکن مون سون نے ایشیا کپ کو جو حتمی جھلک دکھلائی، اس کے بعد سیمرز کی موافقت مزید بڑھ چکی تھی۔ سری لنکن بلے بازوں کے پاس کوئی پلان بی نہیں تھا۔ نہ ہی کہیں انہیں یہ متوقع تھا کہ سراج کی میڈیم پیس سیم بھی اس قدر مہلک گزرے گی کہ پانی کے وقفے سے پہلے ہی ساری بساط سمٹ جائے گی۔ جو لینتھ ٹی ٹونٹی کرکٹ میں بولرز کے لئے موت کا ساماں تصور کی جاتی ہے، اسی لینتھ نے سری لنکن بلے بازوں کے لئے وہ دامِ تزویر بچھایا کہ صورتحال سے ہم آہنگ ہونے کی مہلت ہی میسر نہ ہو پائی۔  یہ ناممکن نہیں تھا کہ جب پچ میں اس قدر وافر حرکت موجود تھی اور بادل بھی اپنا کردار نبھا رہے تھے تو سری لنکن بلے باز ابتدائی نقصان سے سمجھوتہ کر کے خود کے لئے کوئی نیا کردار وضع کرتے اور دھیرے دھیرے اننگز بُننے کی کوشش کرتے۔  بھلے اپنی چال میں یہ اننگز ازمنۂ قدیم کی یادگار ہوتی مگر بہرطور پچاس اوورز کے اختتام تک سری لنکن بولنگ کو کوئی ایسا مجموعہ تو فراہم کر جاتی جہاں لڑائی لڑنے کو بھی کوئی وجہ مل پاتی مگر یہ ہدف تو چار اوورز کی ہی مار تھا۔


Summary: جس شام کا آغاز خوف اور احتیاط کے تال میل سے ہوا، وہ پہلے عبداللہ شفیق کے تحمل میں بدلی اور پھر رضوان کی استقامت سے افتخار کی جارحیت تک بہت کچھ ایسا ہوا کہ گماں کا ممکن بعید از قیاس نہ رہا مگر بابر اعظم یہاں خود اپنی ہی مدد نہ کر پائے۔ سمیع چوہدری کا کالم۔

سمیع چوہدری کا کالم: ’یہ بِیچ سفر کم ہمتی کی قیمت تھی‘

جس شام کا آغاز خوف اور احتیاط کے تال میل سے ہوا، وہ پہلے عبداللہ شفیق کے تحمل میں بدلی اور پھر رضوان کی استقامت سے افتخار کی جارحیت تک بہت کچھ ایسا ہوا کہ گماں کا ممکن بعید از قیاس نہ رہا مگر بابر اعظم یہاں خود اپنی ہی مدد نہ کر پائے۔ یہ پچ وہ تھی کہ ابتداً یہاں قدم جمانا بھی مشکل ہو رہا تھا۔ عبداللہ شفیق نے احتیاط کا انتخاب کیا اور یہ انتخاب بالکل بجا تھا کہ سری لنکن بولنگ کوئی تر نوالہ نہیں تھی۔ عبداللہ کا صبر بار آور رہا۔ رضوان آئے تو احوال پر گرفت نہیں پا رہے تھے مگر وہ جمے رہے۔ جوں جوں گیند کی کاٹ ماند پڑی، وہ اپنے اصل پر پلٹنے لگے اور پھر بارش کے بعد جب کنڈیشنز بلے بازی کو سازگار ہوئیں تو وہ افتخار کے ہمراہ اپنی ٹیم کو وہاں تک لے گئے جہاں سے شکست کے لیے پاکستان کو ایک بدترین بولنگ پرفارمنس اور اوسط کپتانی درکار تھی۔ اس پچ کے مزاج سے یہاں پیسرز کا مہنگا ہونا طے ہی تھا۔ بات اٹکی تھی تو فقط سپنرز کے کردار پر، کہ وہی اس میچ کی سمت متعین کرنے کے حقدار تھے اور یہاں سب سے بڑا بار شاداب خان پر تھا اور ان سے بھی بڑا بوجھ بابر اعظم پر تھا کہ وہ اپنے بولرز کو کیسے صرف کریں گے۔ وہ شاداب خان جو کبھی اپنی گگلیوں سے بلے بازوں کو نچا دیا کرتے تھے، اب شاید خود بھی اپنے آپ کو پہچان نہیں پاتے۔ نہ ہی ان کی انگلیوں میں وہ جادو نظر آتا ہے کہ جسے پڑھنے کو کئی سبق یاد کرنا پڑ جائیں۔ وہ ساری شہرت اب گئے دنوں کی یاد سی بنتی جا رہی ہے۔  اور شاہین آفریدی جو کہ اس نوآموز پیس اٹیک کے سرکردہ تھے، وہ شروع میں ہی سری لنکن ٹاپ آرڈر کے بھاؤ میں آ بیٹھے۔ نئے گیند سے وکٹیں بٹورنا ان کی فطرت رہا ہے مگر یہاں جب وہ ہی درست لینتھ کھوجنے میں پھیکے پڑ گئے تو محمد وسیم کو دوش کیونکر دیا جائے۔ مگر افتخار احمد نے سپن ڈیپارٹمنٹ کی بھرپور لاج رکھی۔ شاداب کے برعکس وہ گیند کی رفتار گھٹاتے چلے گئے اور سری لنکن بیٹنگ الجھتی چلی گئی اور پھر یہ ہوا کہ دو تہائی اننگز تک سبقت رکھنے والی سری لنکن اننگز یکایک کسی بوجھ تلے دبنے لگی۔  زمان خان کے لیے یہ کوئی نیا امتحاں نہیں تھا۔ پی ایس ایل میں وہ بارہا ایسے ہی تُند مراحل سے گزر چکے ہیں اور لگ بھگ ہر بار سرخرو بھی رہے ہیں مگر یہاں قسمت کا الٹ پھیر کچھ ایسا ہوا کہ عین آخری گیند سے پہلے، فائن لیگ کو باؤنڈری سے بلا کر دائرے میں لے آیا گیا۔ میچ میں پاکستان کا آغاز بھی برا نہ تھا اور انجام بھی کسی یادگار خوبی سے بعید نہ تھا مگر بِیچ سفر بابر اعظم نے جو کوتاہ بینی دکھائی، اس کی قیمت چکانا بھی شاید ناگزیر تھا۔


ناقص فیلڈنگ، مڈل اوورز میں وکٹیں حاصل کرنے میں ناکامی: سری لنکا نے ’ورلڈ نمبر ون‘ پاکستان کو ایشیا کپ سے آؤٹ کر دیا

لاہور قلندرز کو کئی مرتبہ آخری اوور میں ہاری ہوئی بازی جتانے والے زمان خان ایشیا کپ کے سنسنی خیز مقابلے میں پاکستان کے لیے ویسے ہی نتائج حاصل نہ کر سکے اور سری لنکا نے دو وکٹوں سے پاکستان کو شکست دے کر ایشیا کپ سے آؤٹ کر دیا۔ کوشال مینڈس اور اسالنکا کی عمدہ بیٹنگ کی بدولت گیم میں سری لنکا کا پلڑا بھاری نظر آیا مگر کھیل کے آخری اوورز میں افتخار احمد کی محنت اور پھر سیکنڈ لاسٹ اوور میں شاہین شاہ آفریدی کی جانب سے پے در پے دو وکٹیں حاصل کرنے نے میچ میں وہ سنسنی پیدا کی جو شاید پاکستانی فینز کو اس شکست کو ہضم کرنے میں کچھ مددگار ثابت ہو! تاہم وکٹ کی دوسری جانب کوشال مینڈس بدستور ڈٹے رہے اور ان کا بلا لگاتار رنز اُگلتا رہا۔ سماراوکرما کے آؤٹ ہونے کی صورت میں پاکستانی ٹیم کو ملنے والی چھوٹی سی خوشی اس وقت غارت ہوئی جب نئے آنے والے بلے باز چریتھ اسالنکا نے کریز پر آتے ہی افتخار احمد کو ایک زوردار چھکا جڑا اور گیم میں ایک مرتبہ پھر سری لنکا کا پلڑا بھاری ہو گیا۔ کھیل کے آخری دو اوورز میں سری لنکا کو جیتنے کے لیے محض 12 رنز درکار تھے اور اب شاہین شاہ آفریدی کے ہاتھ میں گیند موجود تھی۔ یہی وہ موقع تھا جب میچ میں ایک مرتبہ پھر سنسنی عود آئی۔ ان کی جانب سے کروائی گئی ایک فُل ٹاس گیند کے نتیجے میں پہلے دھننجایا ڈی سلوا باؤنڈری کے نزدیک کیچ ہوئے اور اس سے اگلی ہی گیند پر نئے آنے والے بلے باز دونتھ وکٹ کے پیچھے محمد رضوان کے ہاتھوں آؤٹ ہوئے۔ یہ وہ موقع تھا جب شاہین ہیٹ ٹرک پر تھے تاہم نئے آنے والے بلے باز مدھوشان نے ایک رنز لے لیا۔ اب کھیل کا آخری اوور تھا اور سری لنکا کو جیتنے کے لیے 8 رنز درکار تھے جبکہ اس کی تین وکٹیں باقی تھیں، اس موقع پر گیند زمان خان کے ہاتھ میں دی گئی۔   زمان کا آخری اوور وہ تھا جو سنسنی سے بھرپور تھا، ان کے اوور کی چوتھی گیند پر رنز لینے کی کوشش کے دوران مادھوشان زمان کے ہاتھوں رن آؤٹ ہوئے۔ اب دو گیندوں پر چھ رنز کی ضرورت تھی جب اسالنکا نے وکٹ کے پیچھے چوکا لگا کر سری لنکا کو فتح کے انتہائی قریب کر دیا کیونکہ اب آخری گیند پر جیت کے لیے محض دو رن درکار تھے جو باآسانی بن گئے۔ پاکستان کی جانب سے محمد رضوان 73 گیندوں پر 86 رنز بنا کر ناٹ آؤٹ رہے جبکہ عبداللہ شفیق 52 اور افتخار احمد 47 رنز بنا کر نمایاں رہے۔ دوسری جانب سری لنکا کی جانب سے متھیشا پتھیرانا آٹھ اوورز میں 65 رنز  اور تین وکٹیں لے کر نمایاں رہے جبکہ پرامود مدھوشان نے دو کھلاڑیوں کو آؤٹ کیا۔ انڈیا کے خلاف آخری میچ میں عمدہ پرفارمنس کا مظاہرہ کرنے والے دونتھ ویلالاگے صرف ایک وکٹ حاصل کر سکے۔


زخم خوردہ ٹائیگرز بھی حیران کر سکتے ہیں: سمیع چوہدری کا کالم

کسی کے وہم و گمان میں بھی نہ تھا کہ جس ٹیم نے ایک ہی دن پہلے مضبوط پاکستانی الیون کو ریکارڈ شکست سے دوچار کیا تھا، وہ نوآموز سری لنکن سپنر دموتھ ویلالگے کے سامنے ڈھیر ہو جائے گی۔  وہ تو بھلا ہو انڈین بولنگ کا کہ قلیل ہدف کا دفاع کر کے ٹورنامنٹ کو کھلا رکھا، وگرنہ ایشیا کپ کے فائنلسٹس پہلے ہی طے ہو چکے ہوتے اور پاکستان بمقابلہ سری لنکا محض ایک کاغذی کارروائی رہ جاتی۔ نسیم شاہ اور حارث رؤف دونوں ہی ایشیا کپ سے باہر ہو چکے ہیں اور پاکستان کا مسلّمہ پیس اٹیک اب اہم ترین میچز میں جادو جگانے سے محروم رہے گا۔ مگر پیس کے معاملے میں پاکستان کے ذخائر یوں زرخیز ہیں کہ متبادل ڈھونڈنے میں سر نہیں کھجانا پڑا۔ اس نئی الیون میں بھی پیس اس قدر موجود ہے کہ اگر تجربے کی کمی آڑے نہ آئے تو زمان خان اور محمد وسیم بھی تگڑے سے تگڑے بلے بازوں کو مبہوت کر سکتے ہیں۔  انڈیا کے خلاف میچ میں پاکستانی بلے باز کلدیپ یادو کی سبک خرامی کے خمار سے باہر نہ نکل پائے تھے۔ گو کلدیپ یادو اس شام واقعی ناقابلِ تسخیر تھے مگر سپن کے سامنے اس مڈل آرڈر کی کم مائیگی بھی پوری طرح آشکار ہوئی۔ دمتھ ویلالگے ایک ہی روز پہلے سپن کے خلاف موثر ترین بیٹنگ لائن کے طوطے اڑا چکے ہیں، سو کچھ ہول سے ضرور اٹھتے ہیں کہ وہ اور مہیش تیکشنا پاکستانی مڈل آرڈر سے کیا سلوک کریں گے مگر تشفی بخش پہلو یہ کہ خوش نصیبی سے پاکستان کو بھی یہاں سعود شکیل جیسا دماغ میسر ہو گا۔ اپنے مختصر سے کریئر میں سعود شکیل کئی ایک اننگز میں یہ ثابت کر چکے ہیں کہ موجودہ پاکستانی بیٹنگ ذخائر میں سے سپن کے خلاف سب سے موثر بلے باز وہی ہیں۔  سری لنکا ہی کے خلاف حالیہ ٹیسٹ میں ڈبل سینچری کے بعد ان کا اعتماد مختصر فارمیٹ میں بھی بار آور ہو سکتا ہے۔ اس پر طُرہ یہ کہ دباؤ کے ہنگام میں وہ اپنے اعصاب بھی منتشر نہیں ہونے دیتے۔ کافی عرصے سے پاکستان نے شکست کا ذائقہ چکھا نہیں تھا اور انڈیا سے شرمناک شکست بھی ورلڈ کپ سے پہلے ایک عمدہ سبق ہے کہ رنز کے لیے ہمیشہ ٹاپ آرڈر اور وکٹوں کے لیے ہمیشہ پیس کی راہ تکنے والی ٹیم کو اب اپنے مڈل آرڈر اور سپن بولنگ کا قبلہ درست کرنے کی بھی ضرورت ہے۔ ثانیاً اب تک یہ بھی واضح ہو چکا کہ سری لنکن پچز دوسری اننگز تک پہنچتے پہنچتے سست تر ہو جاتی ہیں، سو ہدف کے تعاقب سے گریز ہی بھلا۔ یہاں سعود شکیل کی موجودگی سے پاکستان کے امکانات کچھ روشن نظر آتے ہیں کہ اگر وہ سری لنکن سپن کا بار جھیل گئے تو شاید نسیم شاہ اور حارث رؤف کی عدم دستیابی بھی سری لنکن بیٹنگ کو کچھ خاص فائدہ نہ دے پائے گی۔


’پاکستان کو اس بچے سے بچ کر رہنا ہو گا‘: انڈیا کے ٹاپ آرڈر کو بے بس کرنے والے ویلالاگے کون ہیں؟

سری لنکا کے خلاف انڈیا نے ٹاس جیت کر کچھ اسی طرح کا آغاز کیا جیسا اس نے پاکستان کے خلاف کیا تھا۔ ایک وقت میں انڈیا کا سکور 11 اوور میں بغیر کسی نقصان کے 80 رنز تھا جب سری لنکا کے ایک جواں سال کرکٹر کو گیند تھمائی گئی۔ دونتھ ویلالاگے کا نام اس سے پہلے زیادہ لوگوں نے نہیں سنا تھا لیکن اب یہ نام ہر طرف گونج رہا ہے کیونکہ منگل کی شب انڈیا اور سری لنکا کے درمیان ایشیا کپ کا اہم میچ حقیقت میں انڈیا اور ویلالاگے کے درمیان مقابلہ بن کر رہ گیا تھا۔ ویلالاگے کے دس اوور مکمل ہوئے تو انڈیا کی سانس میں سانس آئی۔ انھوں نے ایک میڈن اور 40 رنز کے عوض انڈیا کے پانچ اہم بلے بازوں کو آوٹ کیا اور اس طرح وہ سب سے کم عمری میں ون ڈے میں پانچ وکٹ لینے والے سری لنکن کھلاڑی بھی بن گئے۔ لیکن جب وہ اور ڈی سلوا بیٹنگ کر رہے تھے تو ایک موقع پر جیت سری لنکا کی جھولی میں گرتی نظر آ رہی تھی اور میچ کی کمنٹری کرنے والے یہی کہہ رہے تھے کہ ’یہ میچ انڈیا بمقابلہ سری لنکا نہیں بلکہ انڈیا بمقابلہ ویلالاگے ہے۔‘ انھوں نے گذشتہ سال پالیکیلے میں آسٹریلیا کے خلاف اپنا پہلا ون ڈے میچ کھیلا تھا جس میں انھوں نے دو وکٹیں لی تھیں اور اب تک وہ 13 ون ڈے میں 18 وکٹیں لے چکیں ہیں جن میں سے نو وکٹیں انھوں نے اسی ایشیا کپ میں لی ہیں۔ انڈیا اور سری لنکا سمیت پاکستا میں بھی سوشل میڈیا پر ویلالاگے ٹاپ ٹرینڈز میں شامل ہیں۔ ایک جانب سری لنکا میں ایک نئے کھلاڑی کی دھوم مچی ہے تو وہیں انڈیا میں بھی ویلالاگے کا چرچہ ہو رہا ہے۔  انڈیا کے سابق کرکٹر وسیم جعفر نے لکھا کہ ’کیا گیم تھا! اتنے اتار چڑھاؤ! اکشر پٹیل کے 26 اور آخری وکٹ کی شراکت کے 27 رنز کتنے اہم تھے! کلدیپ کی چار وکٹیں اور جدو (جدیجہ) کی اہم وکٹیں۔ ویلالاگے کے لیے پانچ وکٹیں اور 42 رنز۔ بدقسمتی سے وہ ہارنے والی ٹیم میں تھے لیکن وہ مستقبل کے کھلاڑیوں میں سے ایک ہیں۔‘ ایسے میں پاکستانی شائقین کو یہ فکر لاحق ہے کہ انڈیا کے ٹاپ بلے بازوں کو تگنی کا ناچ نچانے والے اس جادوگر کے سامنے پاکستان کے بلے باز کیسے جم کر کھیل پائیں گے جو دو ہی دن پہلے انڈیا کے سپنر کلدیپ یادو کا نشانہ بن گئے تھے۔ خیال رہے کہ کلدیپ یادو نے پاکستان کے خلاف پانچ وکٹیں لی تھیں اور وہ کسی کی بھی سمجھ میں نہیں آرہے تھے لیکن ویلالاگے نے جس طرح کلدیپ کو گذشتہ رات کھیلا اس کے بعد روہت شرما نے انھیں بولنگ سے ہٹا دیا۔ ایشیا کپ کے فائنل میں انڈیا تو پہلے ہی پہنچ چکا ہے جس کے بعد اب پاکستان کے لیے سری لنکا کے خلاف میچ سیمی فائنل کی حیثیت رکھتا ہے۔


Summary: پاکستان کے خلاف اپنا شاندار ریکارڈ برقرار رکھتے ہوئے کوہلی نے یقینی بنایا کہ ڈیتھ اوورز سے بھی بھرپور نفع کشید کیا جائے۔ راہول اور کوہلی کی ساجھے داری کے بعد بارش ہی پاکستان کا بہترین ہدف ہو سکتی تھی، مگر اے بسا آرزو کہ خاک شد۔

سمیع چوہدری کا کالم: ’مگر ہر بہترین کا ایک بدترین بھی ہوتا ہے‘

ٹاس جیت کر پہلے بولنگ کا فیصلہ کوئی کپتان تبھی کر سکتا ہے جب اسے اپنے فاسٹ بولرز پر فقط اعتماد ہی نہیں، مکمل یقین ہو۔ بابر کو بھی شاہین پر بھرپور یقین تھا اور پھر پچھلے چند پاکستان انڈیا مقابلوں کی رِیت بھی تو یہی رہی ہے کہ شاہین کی لیفٹ آرم پیس انڈین ٹاپ آرڈر کے گلے کا طوق بن جایا کرتی ہے۔ مگر ہر بہترین کا ایک بدترین بھی ہوتا ہے۔ شاہین اپنے کرئیر کے اوائل میں کئی ایک برے دن دیکھ چکے ہیں لیکن نمبرون کی شہرت کمانے کے بعد سے یہ شاید ان کا بدترین دن تھا۔ وہ ہمیشہ روہت شرما پر بھاری پڑتے آئے ہیں مگر یہاں شرما اور شبھمان گِل ان پر بھاری پڑ گئے۔  شروعات سے ہی انڈین ٹاپ آرڈر نے اپنے عزائم کی جارحیت عیاں کر دی۔ لیفٹ آرم پیس کے خلاف پے در پے ناکامیوں سے سیکھے سبق کا اثر یہ تھا کہ شرما سے پہلے ہی شبھمان گِل کے قدم حرکت میں آ گئے اور شاہین کے منصوبے یکسر ڈگمگا گئے۔ اس میں شبہ نہیں کہ انڈین بیٹنگ سپنرز کے خلاف قوی ترین ریکارڈ رکھتی ہے مگر شاداب کا یہ سپیل کسی بھی لیگ سپنر کے زاویۂ نگاہ سے مثالی نہیں تھا اور اگرچہ فہیم اشرف دوسرے کنارے سے کچھ دباؤ بنا رہے تھے مگر شاداب کے کنارے سے رنز کی ایسی گنگا بہی کہ پاکستان کی امیدیں بہا لے گئی۔ بابر عظم کے لیے یہ طے کرنا نہایت مشکل تھا کہ بارش کے منڈلاتے خطرے اور حارث رؤف کی انجری کے بعد کس کے اوور کب اور کہاں کروائیں۔ ویسے بھی جب مقابل ورات کوہلی جیسا مشاق کھلاڑی ہو تو اس سے بہتیرا فرق بھی نہیں پڑتا کہ بولنگ کون کروا رہا ہے۔ پاکستان کے خلاف اپنا شاندار ریکارڈ برقرار رکھتے ہوئے کوہلی نے یقینی بنایا کہ ڈیتھ اوورز سے بھی بھرپور نفع کشید کیا جائے۔ راہول اور کوہلی کی ساجھے داری کے بعد بارش ہی پاکستان کا بہترین ہدف ہو سکتی تھی مگر اے بسا آرزو کہ خاک شد۔ جسپریت بمراہ کی ون ڈے فارمیٹ میں واپسی جتنے بھی سوالات کو جنم دے رہی تھی، وہ سبھی دم توڑ گئے جب انھوں نے امام الحق کے اوسان خطا کیے۔ اسی پر موقوف نہیں، دنیا کے نمبرون بلے باز بابر اعظم بھی جھوجھتے ہی رہ گئے کہ آؤٹ سوئنگ کہاں سے آ رہی ہے اور ان سوئنگ کدھر کو جا رہی ہے۔ طویل عرصے بعد مسابقتی ون ڈے کرکٹ کھیلنے والے بمراہ کی مہارت اور درستی یہاں انتہا پر تھی کہ انھوں نے اس میچ میں دیگر سبھی فاسٹ بولرز سے دوگنا سوئنگ حاصل کی۔ جو وکٹ کچھ ہی دیر پہلے بلے بازی کی جنت نظر آ رہی تھی، یکایک اس کا نقشہ پلٹ گیا اور بیٹنگ ایک ڈراؤنا خواب بن گئی۔


خالد لطیف: نیدر لینڈ کی عدالت نے قتل پر اُکسانے کے کیس میں سابق پاکستانی کرکٹر کو 12 برس قید کی سزا سنا دی

نیدرلینڈز کی ایک عدالت نے پاکستان کے سابق کرکٹر خالد لطیف کو انتہائی دائیں بازو کے سیاسی رہنما گیرٹ وائلڈرز کے قتل کرنے پر اُکسانے کے جرم میں 12 برس قید کی سزا سُنا دی ہے۔ یاد رہے کہ خالد لطیف پاکستان میں رہائش پزیر ہیں اور سماعت کے دوران کسی موقع پر بھی وہ اس کیس کا حصہ نہیں بنے۔ سزا کی خبر سامنے آنے کے بعد بھی انھوں نے اس معاملے پر اپنا کوئی ردعمل نہیں دیا ہے۔ عدالت نے کہا کہ استغاثہ نے ثابت کیا ہے کہ خالد لطیف نے سنہ 2018 میں ایک ویڈیو پوسٹ کی تھی جس میں انھوں نے گیرٹ وائلڈرز کے قتل پر 30 لاکھ روپے انعام کی پیشکش کی تھی۔ ہیگ کی ضلعی عدالت نے کہا کہ ’مشتبہ شحض (خالد لطیف) کے استعمال کیے گئے الفاظ واضح ہیں: اُنھوں نے وعدہ کیا ہے کہ وہ ہر اس شخص کو کافی رقم ادا کریں گے جو ایک مخصوص عمل میں ملوث ہوں گے، یعنی گیرٹ وئلڈرز کے قتل میں۔‘ خبررساں ادارے اے ایف پی کے مطابق عدالت نے فیصلے میں کہا کہ ’یہ بہت ممکن ہے کہ دنیا میں کہیں بھی کوئی اس کال پر عمل کرنے کے لیے مجبور ہو گا۔‘ عدالت نے اپنے فیصلے میں پاکستان میں اس ضمن میں ہونے والے احتجاج کا حوالہ دیا جن کے دوران نیدرلینڈز کے پرچم جلائے گئے تھے اور لوگوں نے گیرٹ وئلڈرز کے قتل کا مطالبہ بھی کیا تھا۔ خالد لطیف نے پاکستان کے لیے پانچ ون ڈے اور 13 ٹی ٹوئنٹی انٹرنیشنل میچز کھیلے ہیں۔ انھوں نے سنہ 2010 کی ایشیئن گیمز میں پاکستانی ٹیم کی کپتانی بھی کی تھی لیکن سنہ 2017 میں اُن پر سپاٹ فکسنگ میں ملوث ہونے کی وجہ سے پانچ سال کی پابندی لگا دی گئی تھی۔ 60 سالہ گیرٹ وائلڈرز یورپ کے انتہائی دائیں بازو کے رہنماؤں میں سے ایک ہیں اور گذشتہ دو دہائیوں کے دوران نیدرلینڈز میں امیگریشن کی بحث کو تشکیل دینے والے اہم کردار رہے ہیں، حالانکہ وہ کبھی حکومت میں نہیں رہے۔ یاد رہے کہ گیرٹ وائلڈر نے قتل کی دھمکیوں اور ان کے عمل سے دوسروں کی زندگیوں کو لاحق خطرات کے سبب پیغمبر اسلام کے خاکوں کا مقابلہ منسوخ کرنے کا اعلان کیا تھا۔ اپنے بیان میں انھوں نے کہا تھا کہ ’اسلامی تشدد کے خطرات کے سبب میں نے فیصلہ کیا ہے کہ اب خاکے بنانے کا مقابلہ نہیں ہو گا۔‘ تاہم مقابلے کے انعقاد کے اعلان کے بعد پاکستان سمیت دنیا بھر میں شدید احتجاج کیا گیا تھا اور پاکستان میں ایک مذہبی سیاسی جماعت نے اس سلسلے میں لاہور سے اسلام آباد کی جانب احتجاجی لانگ مارچ شروع کیا تھا۔


Summary: پاکستان نے پہلے 10 اوورز میں 43 رنز بنائے لیکن پھر 11ویں اوور میں ہارڈک پانڈیا جب بولنگ کے لیے آئے تو انھوں نے بابر اعظم کو بولڈ کر دیا۔ اس اوور کے اختتام پر اچانک بارش نے ایک بار پھر میچ میں خلل ڈالا ہے اور تاحال میچ شروع نہیں ہو پایا۔

ایشیا کپ 2023: انڈیا نے پاکستان کو 228 رنز سے تاریخی شکست دے دی

پاکستان اور انڈیا کے درمیان ایشیا کپ کے سپر فور مرحلے کا میچ جو گذشتہ روز بارش کے باعث ریزرو ڈے پر منتقل ہو گیا تھا آج بالآخر دوبارہ شروع ہوا تو انڈین بلے بازوں وراٹ کوہلی اور لوکیش راہل نے سنچریاں بنا کر پاکستان کو 357 رنز کا ہدف دیا۔ ایسے میں جسپریت بمرا کی ایک گیند نے امام الحق کے بلے کا باہری کنارہ لیا اور وہ سلپ میں کھڑے شبھمن گل کے ہاتھوں کیچ آؤٹ ہو گئے۔ کپتان بابر اعظم جب کریز پر آئے تو انھوں نے کچھ اچھی شاٹس بھی کھیلیں اور کئی مرتبہ گیند ان کے بیٹ کے بہت قریب سے گزر کر کیپر کے پاس گئی۔  پاکستان نے پہلے 10 اوورز میں 43 رنز بنائے لیکن پھر 11ویں اوور میں ہارڈک پانڈیا جب بولنگ کے لیے آئے تو انھوں نے بابر اعظم کو بولڈ کر دیا۔  اس اوور کے اختتام پر اچانک بارش نے ایک بار پھر میچ میں خلل ڈالا ہے جس کے باعث میچ میں کچھ وقت کے لیے تعطل آیا۔ تاہم دوبارہ میچ شروع ہوا تو کریز پر آنے والے محمد رضوان بھی فقط دو رنز بنا کر پویلین لوٹ گئے۔ اگرچہ آج کا میچ بھی بارش کے باعث تعطل کا شکار رہا تاہم پاکستان کو میچ سے پہلے ہی ایک اور دھچکا اس وقت پہنچا جب پاکستانی ٹیم مینجمنٹ نے اعلان کیا کہ فاسٹ بولر حارث رؤف ممکنہ انجری کے باعث میچ میں مزید حصہ نہیں لیں گے۔ آج میچ شروعات میں تعطل کے بعد جب پاکستانی وقت کے مطابق شام چار بج کر 10 منٹ پر شروع ہوا تو اوورز میں کمی نہیں آئی تھی اور اگر مزید بارش نہیں ہوتی تو یہ میچ پورے 50 اوورز کے لیے کھیلا جائے گا۔  شاداب نے اپنے پہلے اوور میں 19 رنز دیے اور ابتدائی خراب بولنگ کے بعد روہت شرما کی وکٹ لے کر پاکستان کو پہلی کامیابی دلائی۔ لانگ آف پر روہت شرما کا ایک مشکل کیچ فہیم اشرف نے پکڑا۔ روہت ایک جارحانہ نصف سنچری کے بعد پویلین لوٹ گئے، ان کی اننگز میں چار چھکے شامل تھے۔ اگلے ہی اوور میں شاہین آفریدی نے اٹیک میں واپس آ کر شبھمن گل کو آف کٹر سے چکما دیا اور ان کا کیچ کوور پر آغا سلمان نے پکڑا۔ شبھمن گل کی 58 رنز کی اننگز میں 10 چوکے شامل تھے اور وہ گذشتہ پاکستان-انڈیا میچ کے مقابلے کافی بہتر انداز میں کھیلے۔ ابھی وراٹ کوہلی اور کے ایل راہل کے درمیان 24 رنز کی شراکت ہی قائم ہوئی تھی کہ بارش کے باعث میچ روک دیا گیا۔ اس وقت تک انڈیا نے 24.1 اوورز میں دو وکٹوں کے نقصان پر 147 رنز بنائے تھے۔